
„Trăind pe pământ mai aproape de cer..." 

PREFAŢĂ 

Cu o educaţie creştină solidă, primită pe Stânca pe care şi-a găsit 
părinţii la venirea lui pe lume, trăindu-și copilăria, adolescenţa și 
prima parte a tinereţii sub bogăţia de har, pe care Dumnezeu o revarsă 
peste familiile cu mulţi copii, cu o soţie dăruită de Dumnezeu și care-i 
este sprijin deosebit, Cristi Boariu se află acum la momentul care este 
imediat următor startului. Care start? Acela în urma căruia a pornit 
alergarea spre slujirea celor pe care atât de mult i-a iubit Dumnezeu, în 
Numele lui Christos. 

Vrei cugetări profunde asupra unor trăsături ale creștinismului 
contemporan? Te îndemn să citeşti cugetările acestea. 

Doreşti să petreci câteva momente acompaniat de farmecul 
limbajului apuselor nopţi de veghe? Deschide cartea! 

Vrei să te întâlneşti cu o analiză îndrăzneață a unor secvenţe de 
viață creştină pe care le-ai trăit până acum sau le vei trăi? Nu lăsa 
cartea aceasta să treacă pe lângă tine... 

Cristian Boariu 

Pentru mine orice moment de părtăşie cu Cristi Boariu a fost 
marcat de minunata prezenţă a lui Dumnezeu. Dacă trăiești în preajma 
tânărului acestuia, cheamă-l la părtăşie, nu va veni niciodată singur 
pentru că Domnul este cu el! 

— Semnat Profesor Virgil Dragan (fost cadru universitar, Pastor 
Evanghelist Misionar, fost responsabil al Departamentului de Tineret al 
Prison Fellowship România, rob al Domnului). 

„Trăind pe pământ mai aproape de cer...” 

Despre Cel care a venit pe pământ pentru a ne apropia de cer 


„Trăind pe pământ mai aproape de cer... 

Suferinţa lor pentru bucuria noastră 

Sărbătoarea bucuriei are în umbra ei, nevăzută de mulți, 
amprenta suferinței şi prezenţa durerii. Oameni care au avut în viața 
lor diferite evenimente, la care nu tocmai au jubilat, ci la care au plecat 
capul, au înțeles chemarea și au mers mai departe, pentru că erau 
pocăiți. Nu penticostali, nici baptiști, nici colindători, ci pocăiți... 

De-a lungul vremurilor, avem numeroase exemple care ne stau 
ca mărturie, dar cele mai importante care au schimbat radical sensul 
omenirii, luate în ordine cronologică, sunt: 

Maria - schimbări dureroase: probabil, ca şi orice altă fată, își 
imagina și ea o prietenie fără griji, o logodnă cu felicitări, o casă la ţară 
cu flori în față, pe care să le ude în fiecare zi, o viață fără prea multe 
probleme... 

Ce a avut în schimb...? O prorocie care putea să o coste uciderea 
cu pietre, dacă era prinsă, o relație dusă cu frică de pe o zi pe alta, o 
naștere în grajd și o fugă prin Egipt. 

Câte fete şi-ar dori o astfel de „voie a Tatălui” pentru ele, în 
zilele noastre...? 

Iosif, chemare dureroasă: să te păstrezi curat şi să vezi că 
logodnica ta e însărcinată, asta înainte ca să te „liniştească” Îngerul 
Domnului... Să duci o relație mai prin umbră, nu din cauza duplicităţii 
tale, ci pentru că, chemarea Domnului uneori e dureroasă... Să știi că 
lisus e la un pas de a intra în lume şi trebuie să te lupţi ca să îi asiguri 
un minimum de condiţii la un han, iar ei să îţi închidă ușa în față... să îi 
oferi soției tale, în locul unui spital matern, un grajd, după aproximativ 
130 km de drum parcurs... Poate chiar să te întrebi dacă toate 
mesajele îngerilor au fost autentice, când vezi ce grea e voia Lui... 
Dureros, nu...? 

lisus, misiune dureroasă: „dacă s-ar fi născut în palatul lui Irod, 
tot ar fi fost o prea mare smerenie, față de slava ce a lăsat-o în cer”, 
spunea cineva. 

A avut, probabil, o copilărie dureroasă. Cuiele și lemnul din 
tâmplărie, cu siguranță, îi aminteau zilnic de finalul misiunii... Nu a 
avut studii mari, însă la doisprezece ani punea întrebări în Templu, iar 
oamenii învățați nu găseau răspunsuri... Nu a terminat Facultatea de 
Medicină la Cluj, sau la Timișoara, însă El tămăduia bolnavii cu o 
experiență şi o milă ieșită din obișnuit... Şi-a părăsit părinţii la 30 de 


ani, parcă neînțeles... Și-a ales 12 oameni simpli, pe care i-a învățat 
timp de 3 ani și jumătate că viaţa de creştin înseamnă slujire, că până 
să fie „peşti în mreajă” s-ar putea să treacă ani, nu doar o noapte... Din 
cei 12 ucenici, unul L-a vândut pe aproximativ 360 de RON, iar ceilalți 
L-au părăsit în momentele cele mai grele, și doar cel ce a înțeles 
iubirea (adică loan) L-a însoţit până la cruce... S-a născut într-un loc 
fără apă şi fără mâncare, şi a murit tot într-un loc asemănător, deşi 
avea cel mai mare drept la apă, întrucât El crease izvoarele... 

Vă doresc ca atât Sărbătoarea Nașterii, cât și cea a Patimilor și a 
învierii Domnului lisus să vă facă să înțelegeţi că nu diversele mâncăruri 
și băuturi de pe masă contează, ci lacrimile de recunoștință! Să treceţi 
pe la iesle, dar nu cumva să rămâneţi doar acolo... Să nu vă mulţumiţi cu 
un lisus în iesle, pe care II vizitezi o dată pe an, și atunci te bucuri că e 
„bebeluș" și nu îţi poate spune de păcat... Nu! mai bine întoarceţi-vă pe 
un alt drum, ca magii, pentru că întâlnirea cu lisus vă schimbă viaţa, vă 
duce cu El pe la lordan, apoi pe la Gheţismani, și apoi pe la cruce... Și 
dacă totul s-ar încheia aici, bucuria ar fi tot moarte. Însă, a fost şi o 
înviere, și dacă trăim frumos, ca în timpul zilei, vom ajunge și noi la ea... 

Bucuraţi-vă... acceptând voia Tatălui în viaţa voastră! 

Cum L-am primit pe lisus și ce ne-a adus El? 

L-am primit pe lisus cu o ușă închisă... Refuzul hangiului nu 
reprezintă nimic altceva decât refuzul pământenilor. Aveam noi 
treburile noastre. Aveam chefurile noastre de dincolo de ușă, pe care 
nu am fi dorit ca El să ni le strice. Aveam ascunzișurile noastre, 
patimile și orice altceva ce se putea face în spatele unei uși închise... 

Apoi, L-am primit pe lisus cu miros de grajd... 

Păcatul întotdeauna miroase greu, deși mulți încearcă să 
ascundă acest miros în spatele câtorva jeturi de parfum de marcă. Cu 
mizerie şi miros de păcat L-am întâmpinat, iar El a acceptat fără refuz, 
şi asta L-a dus pe cruce... 

L-am mai primit pe lisus cu săbiile ascuţite... Irodul de altă dată 
n-avea nevoie de concurenţă, de subordonare, la fel cum sunt mulţi din 
zilele noastre, care sunt şi gata de harţă, nemulțumiți, puşi mereu pe 
ceartă. Nicio ţară nu şi-ar întâmpina Salvatorul în acest fel, dar noi, 
pământenii, ne-am mândrit cu asta. Au murit mulți copii atunci, şi mor 
şi astăzi... 

Ce ne-a adus El? Niciun pământean nu ți-ar mai da ceva, nu ţi-ar 
salva viața de la moarte dacă îi închizi ușa în față, dar El, un 


„nepământean”, ne-a adus o ușă deschisă spre mântuire! Ne-a spus că 
e gata să stea, să bată la uşile închise, pentru ca să ne facă să înțelegem 
că nu prăjiturile şi sucul dau rost unei cine, ci prezenţa Lui! 

Noi L-am primit cu miros de grajd, iar El ne-a adus miros de cer! 
Ne-a spus că de-L vom urma, ne va duce acolo unde păcatul nu mai 
există. Unde totul e curat. Unde miroase a sfințenie... 

lar în loc de săbii, El ne-a adus pace! De fapt, pe „certificatul” Lui 
de naştere scrie și Domn al Păcii. Că poţi avea orice de pe lumea asta, 
dacă n-ai pace, e în zadar... 

Văd azi familii care se trezesc cu pace şi adorm cu pace, pentru 
că El le e Tată! 

Nu uitaţi că îl cheamă și Emanuel (tare înseamnă Dumnezeu este 
cu noi!). împărații nu umblă cu noi, primarii, de cele mai multe ori, nu 
au timp de cei ce sunt sub autoritatea lor, dar El, Dumnezeu, S-a făcut 
copil, și a trăit printre noi... 

Vă doresc să umblaţi cu El mereu, nu pentru o lună de decembrie, 
cu lumini artificiale, ci pentru un an întreg, cu lumina Lui! 

Și dacă nu L-aţi primit încă, treceţi pe la iesle! Dar nu vă opriți 
acolo, ci urmaţi-L, că va trece pe străzile voastre, va fi printre săraci și 
cei nebăgați în seamă... Veţi afla apoi că a urcat într-o zi Calvarul și a 
cerut apă de pe cruce, a murit, dar a și înviat! 

Și nu peste multă vreme va veni... Și atunci, cu adevărat, vom 
sărbători împreună! 

Întrebări simple în aşteptarea unui împărat simplu 

Multora le place să fie intervievaţi, mai ales dacă e un eveniment 
important la care participă. Așadar, haideţi, pentru câteva minute, să 
ne apropiem cu „mijloacele de filmare și înregistrare” de azi, de 
mulțimea care aştepta intrarea împăratului în lerusalim, și să le 
punem câtorva dintre participanți, trei întrebări simple... pentru că 
împăratul care intră e unul simplu... 

1. Ce pregătești pentru împăratul? 

(O întrebare pe care am putea să o adresăm celor doi ucenici care 
au fost trimiși de Domnul să pregătească măgărușul). 

Puteau să se scuze, zicând: „Doamne, avem aici de făcut 
vindecări, minuni, toată ziua suntem implicaţi în lucrare, și TU ne trimiţi 
Chiar și pe noi să umblăm să aducem un măgăruș???" 

Ştiţi ce mi se pare ciudat? Că trăim vremuri când ne înghesuim 
la amvoane, la solouri în față, undeva unde să putem fi văzuţi că 


suntem „în lucrare”, și tot mai puțini oameni merg să facă lucrurile 
simple, lucrurile care cer „aplecare”, smerenie, jertfa (o vizită la 
bolnavi, o grădină săpată la o soră bătrână din sat, o mâncare dusă 
unor copii orfani...). 

2. Cât te costă intrarea Lui? 

(O întrebare pe care am putea să o punem celor din mulţime). 

Unii rup ramuri din copac. Ce ușor lucru! Alţii își aştern hainele 
pe jos şi acceptă să fie călcate în picioare de un măgăruș, într-o vreme 
când nu erau maşini automate și detergent pentru a le spăla imediat. 

Citeam despre nişte tineri creștini din Egipt care, în luna 
decembrie a anului trecut, și-au „petrecut” Sărbătoarea Nașterii 
Mântuitorului, fiind torturați câte 8 ore cu electrozi pe zonele cele mai 
sensibile ale corpului. O sărbătoare care i-a costat... Mă gândeam că 
Sărbătoarea Intrării lui lisus în lerusalim sau Sărbătoarea Patimilor 
Lui îi costa la fel de mult și pe alţi creştini din anumite colțuri ale 
lumii... 

Stimate cititor, a intrat lisus în inima ta...? Dacă da, te-a costat 
ceva intrarea Lui...? 

Împărații romani intrau pe car de aur, înconjurați de soldați 
care purtau trofeele cuceririlor. lisus era înconjurat de orbi, şchiopi, 
țărani din Galileea, ucenici simpli, și, diferit de oricare alt împărat, lisus 
plângea... 

Ştiţi pentru cine? Pentru oamenii care „rup ramuri din copaci”, 
care se mulțumesc cu o duminică la biserică, cu un capitol din Biblie 
citit o dată la câteva zile, cu ceva ieftin... 

Are motive lisus să plângă pentru tine...? Dacă „preţul' relaţiei 
tale cu El în fiecare zi e ieftin, probabil că ar trebui să plângi tu, nu 
împăratul...! 

A treia întrebare, și poate cea mai importantă: 3. Dacă azi strigi 
„Osana!”, ce vei face în următoarele zile? 

Probabil că şi Iuda era alături de ucenici în mulțime şi striga 
„Osana!”. Dar, după numai câteva zile, a făcut comerț cu împăratul... pe 
o sărutare... 

Îmi imaginez cum Petru jubila bucuros că, în sfârşit, împăratul 
își ia tronul „în primire” (așa cum, în mod greșit, credeau ei). Cu 
siguranță, se gândea el, un loc la guvernare era asigurat și pentru el. 
Însă, când visele i s-au năruit, când în curtea marelui preot i se spune 
că „și vorba te dă de gol’, acesta se jură că nu cunoaște pe „Omul 


acesta”... (Matei 26: 73 - 74) 

Care sunt așteptările tale de la lisus? E atât de uşor să strigi 
„Osana!” când frigiderul e plin, când salariul intra în cont în data de 15 
a lunii, fără întârziere, când copiii sunt sănătoşi... Numai că, ce vei mai 
striga când EI va zice: „Harul Meu îţi este de-ajuns!”, fiind bolnav...? Ce 
vei face când copilul îţi va fi la reanimare, când va trebui să înţelegi că 
şi suferința, e parte din modelarea pe care împăratul o are pentru noi... 

Îmi doresc o intrare a împăratului care să mă coste... îmi doresc 
să n-aibă lisus motive deplâns, ci să plâng eu... 

Și, nu în ultimul rând, îmi doresc ca, dacă azi strig „Osana!', să nu 
strig mâine „Răstignește-L!”, pentru că El e împăratul, pentru că merită 
Osanale! 

Drumul speranțelor spulberate... 

Într-o după-masă târzie, doi dintre ucenici au ieşit din lerusalim 
dezamăgiţi... Aveau înainte 11 kilometri de mers pe jos, o distanță 
parcă menită să cuprindă în ea reluarea tuturor evenimentelor din 
acele zile tulburi de praznici. Vorbeau între ei despre ceea ce putea fi şi 
nu a fost. Despre ceea ce au voit să vadă și nu au văzut. Întrebările ce şi 
le puneau unul altuia erau întrebări fără răspuns... 

Deodată li s-a alăturat un alt trecător. Părea că nu cunoaște 
nimic din cele întâmplate. Cleopa îi spune străinului despre lisus. „Noi 
trăgeam nădejde... Noi credeam că El ne va izbăvi de romani. Noi 
asteptam altceva de la El, nu să moară pe cruce, răstignit de mai marii 
noștri... Unii zic că nu mai e în mormânt. Suntem tristi, nu mai ştim ce să 
credem. Speranţele noastre s-au schimbat în dezamăgiri crunte..." 

Începu El să le vorbească... Drumul spre Emaus parcă s-a 
scurtat. Vorbirea Lui era ceva aparte... Le spuseră despre adevăratul 
plan al lui lisus din Nazaret. Despre prorociile ce le știau pe de rost, 
dar pe care nu le înțelegeau... 

„Oh, ce păcat, că ne apropiem de Emaus... Dar poate totuși va 
intra în casă cu noi... Poate își va continua vorbirea și la cină..." 

A început părtășia de la masă. Atitudinea Lui, vorbirea Lui parcă 
le era cunoscută... Trebuie să-L mai fi întâlnit undeva... împărțirea 
pâinii, binecuvântarea rostită de El parcă au mai întâlnit-o undeva în 
viaţă... Ah, e lisusss!!! E viu!!! 

Au lăsat mâncarea pe masă, au ieşit iute, buimăciţi, și drumul 
înapoi la Ierusalim l-au parcurs în fugă. În Emaus nu se stă fără lisus! 
Aveau o veste nouă pentru cei rămași în lerusalim: lisus e viu! 


Doamne, am părăsit lerusalimul și am plecat spre Emaus, 
dezamăgiți, pentru că ce speram noi, nu s-a întâmplat... Am crezut că 
dacă suntem ucenicii Tâi, viaţa de pe pământ va fi fără griji, fără 
probleme, fără romani... Am crezut că cel mai important e să ne scapi de 
necazuri și să ne dai o viaţă de huzur. Dar îţi mulțumim că în drumul 
dezamăgirilor noastre, Te-ai arătat și ne-ai spus de faptul că ești Viu! Că 
învierea Ta e punctul cel mai însemnat, atât pentru viaţa asta, cât și 
pentru cea viitoare. Doamne, e seara lumii... Vino și cinează cu noi, dar 
vrem o cină prelungită. Vrem o părtășie în care să vedem cum vezi Tu, 
nu cum vrem noi. În care Tu să frângi pâinea, şi noi să rămânem uimiţi 
că mâinile care o frâng au în ele semnele cuielor... Să înghițim printre 
lacrimi hrana ce ne-o dai Tu. Să Te iubim... Pentru că Tu ne-ai iubit 
întâi... 

Christos a înviat! 

Ce înseamnă pentru tine lisus? 

Iosif şi Maria L-au crescut pe Cel ce e Adevăratul Părinte... 

Păstorii au mers la iesle ca să-L vadă pe Marele Păstor... 

Magii au mers să se întâlnească cu Creatorul Universului... 

Irod nu a vrut să concureze cu Marele împărat... 

Ana şi Simeon nu au dorit să treacă din viaţă înainte să-L vadă 
pe Cel ce e Veşnicia... 

Preoții din Templu L-au întâlnit la 12 ani pe Cel ce e învățătorul 
şi Marele Preot... 

Bartimeu L-a văzut pe Cel ce se numeşte Vindecătorul... 

Zacheul L-a primit în casă pe Cel ce Universul nu-L poate 
cuprinde... 

Mulțimea de oameni a mâncat pâini înmulţite de la Cel care e 
Pâinea Vieţii... 

Lazăr a părăsit mormântul pentru că Viaţa îi poruncea... 

Cei trei ucenici au dormit în Ghetsimani lângă Cel care e 
Vegheatorul... 

Iuda L-a vândut ieftin pe Cel fără de preț... 

„Trăind pe pământ mai aproape de cer...” 

Petru s-a lepădat de Cel ce rămâne mereu credincios... 

loan s-a odihnit pe pieptul în care o Inimă bătea pentru 
muritori... 

Soldatul roman a fost uimit de felul în care moare cel mai mare 
Războinic... 


Nicodim îl îmbălsămează pe Cel Ce miroase a cer... Maria plânge 
în zori după Cel care șterge lacrimi şi cheamă pe nume... 

După înviere, ucenicii îl privesc cu frică în odaie pe Cel ce aduce 
pacea... 

Câţiva au văzut cum se înălță la cer Cel care va veni... 

Astăzi, tu și eu, ÎI aşteptăm pentru că e Mirele nostru, pentru că El 
înseamnă totul pentru noi! 

Despre cei care au trăit pe pământ pentru... pământ 

Noi suntem oameni de treabă... 

Geneza 42: 11 „Noi toţi suntem fiii aceluiași om; suntem oameni 
de treabă, robii tăi nu sunt iscoade”. 

Suntem fraţii lui Iosif. Suntem oameni de treabă, şi totuși vorbim 
urât. Mai o glumă, mai un banc, că versete din Biblie nu prea ştim... 

Suntem oameni de treabă. Totuși nu iubim și nu putem spune 
vreo vorbă prietenească. Noi ne iubim pe noi. Nu-i suportăm pe cei 
care visează mai mult și mai frumos ca noi. 

Noi suntem oameni de treabă. Știm să ucidem dacă trebuie, şi să 
„muşamalizăm” totul. Știm să ne prefacem, să ne mângâiem tatăl, care 
ne crede minciunile atât de ușor. 

Noi suntem oameni de treabă. Săpăm gropi gratis pentru fraţii 
noştri care ne iubesc. îi vindem dacă trebuie pe ceva ieftin. 

Noi, oamenii de treabă, nu-i suportăm pe cei care preferă 
închisoarea, în loc să păcătuiască. Noi trăim clipa. La maxim. Nu ne 
interesează prețul. 

Noi, oamenii de treabă, avem anturajul nostru şi nu am vrea să 
ni-l strice vreun „sfânt”. Noi nu vrem să fim cercetaţi de fratele nostru, 
ci doar aplaudați. 

Noi, oamenii de treabă, ne încheiem serile cu prietenii la un film, 
nu pe genunchi ca și ăsta din groapă. Cu revistele de modă în mână, nu 
cu Biblia. 

Noi, oamenii de treabă, avem modele. Dar nu pe tatăl nostru sau 
păstorul din adunare. Nu! Noi avem modelele noastre. Ne îmbrăcăm ca 
ei și vrem să nu fim judecaţi pentru asta! 

Noi, oamenii de treabă, habar n-avem că ne stau în față vremuri 
grele de foamete, deși acuma, pe marginea gropii fratelui nostru, 
mâncăm bine. 

Noi, oamenii de treabă, nu știm că într-o zi, fratele nostru din 
groapă ne va scăpa viaţa. Și ne-o va şi schimba prin exemplul lui. 


Și atunci vor păli modelele noastre, iar model ne va fi fratele pe 
care l-am vândut. Ne va pieri pofta de mâncare și ne va apuca plânsul. 
Plânsul acela al oamenilor de treabă care încep să cunoască iubirea, 
deşi ar fi meritat ura. Care primesc mâncare, în loc de nuiele. Care sunt 
întâmpinați cu vorbe prietenoase. Și cu brațele deschise... 

Noi, nu vom mai fi în curând oameni de treabă... Noi vom fi 
oameni ai lui Dumnezeu! Pe curând! 

Spre Canaan, dar cu Egiptul în inimă... 

Mâncaseră mană ani de zile... Și, deodată, pofta le-a bătut la ușă: 
„Vrem carne!” Poporul Israel a plâns, iar Dumnezeu le-a ascultat 
dorinţa. Și când au luat prima îmbucătură, moartea i-a secerat ... 

M-am întrebat mereu dacă și-au urat „Poftă bună!" înainte de a 
muşca din pulpele de prepeliță... Nu cred că au făcut-o. Erau prea 
grăbiţi ca să simtă gustul a ceea ce și-au dorit de ani de zile. Și oricum, 
poftă aveau deja, din plin... 

Am înțeles că oamenii care merg spre Canaan, cu Egiptul în 
inimă, plâng din cauza poftei și nu din cauza prezenţei lui Dumnezeu, 
sau a umblării cu El... 

Biblia arată că poporul Israel a plâns de 5 ori de la ieşirea din 
Egipt: primul motiv a fost din cauza poftei, menţionat în Numeri, 
capitolul 11; apoi a mai plâns când spusele celor zece iscoade, care au 
făcut poporul să cârtească, au fost mai importante decât ceea ce au 
spus Iosua şi Caleb (Numeri cap. 14); a treia oară este menţionat 
atunci când israeliții au plâns la moartea lui Aron (Numeri, cap. 20); 
apoi au plâns după ce au cunoscut înfrângerea într-o luptă pe care nu 
trebuia să o poarte (Deut. 1: 45) şi, în cele din urmă, la înmormântarea 
lui Moise (Deuteronom cap. 34). 

Aveau motive să plângă de bucurie, de recunoștință pentru 
scopurile bune, şi anume pentru: trecerea Mării Roșii, inaugurarea 
Cortului, primirea poruncilor, aşezarea Sărbătorilor... dar nu au 
făcut-o... 

Ştiţi ce ne lipseşte nouă astăzi? Lacrimile... Râsul și distracţia nu 
se notează sus, pentru că gâdilă doar firea, însă lacrimile sunt adunate 
de Dumnezeu în burduf... Oamenii de care s-a folosit Dumnezeu în 
Biblie au avut lacrimi: Neemia (plânsul zidurilor dărâmate), Ana 
(plânsul unui suflet amărât), Semănătorii („cei ce seamănă cu 
lacrimi...”), lisus (plânsul milei), şi multe alte exemple. Plângem și noi, 
e adevărat, dar mai mult pentru o vilă mobilată, un model de mașină 


mai nouă, sau pentru a dobândi ceea ce nu avem, din punct de vedere 
material. 

Am ajuns la concluzia că, atunci când lipsesc șervețelele ude 
dintr-o adunare, înseamnă că prezența Duhului Sfânt e sub semnul 
întrebării acolo... Am citit despre tineri care, într-o anumită tabără, au 
mers să „se predea” în față, mestecând gumă și râzând. Nu-mi imaginez 
ce „pocăință” a urmat... 

Îmi spunea dirijorul de orchestră, care azi e un frate în vârsta: 
„Când cântam noi, prin anii '70, nu vedeam partitura cum trebuie, din 
cauza lacrimilor ce le aveam pe faţă...”. Azi, avem mult profesionalism, 
negative, partituri pe 4 voci, dar nu mai avem lacrimi... Azi, dacă 
plânge cineva în biserică, ne uităm cu mirare... Sau dacă plânge un 
tânăr lângă noi, zicem: „Săracu' de el, ce slab e din fire... Cine stie câte-o 
mai fi făcut și ăsta... lar tu, mergi acasă satisfăcut, ca fariseul, fără să 
ştii că „sentința” pozitivă a mântuirii s-a dat în dreptul vameșului 
(pentru că noi, ca oameni, măsurăm păcatul, dar Dumnezeu măsoară 
căințal) 

Apoi, am observat că cei ce merg spre Canaan, dar cu Egiptul în 
inimă, nu înțeleg că mana din pustie e mai bună decât salata de 
castraveți cu peşte prăjit din Egipt... 

Da, în Egipt se mânca bine. Aveai chiar și desert: pepenii. Și 
pentru o salată gustoasă puteai folosi și ceva usturoi sau ceapă. În 
pustie...? Ei bine, acolo copiii nu își întrebau mamele: „Ce mâncăm, 
mâine? „pentru că toţi știau că meniul e același: mană la micul dejun, 
prânz şi cină. Fără desert. Care e însă marea diferență? în Egipt, 
mâneai bine, dar erai rob. În pustie mâneai mană, dar erai liber! 

Ştiţi ce nu înțelegem noi azi? Că Dumnezeu hrăneşte sufletul mai 
întâi, și apoi firea (nevoile, nu poftele!). lar 

Diavolul începe cu firea (poftele, nu nevoile), ca să îţi ia 
sufletul... Te satură bine pe genunchii Dalilei, ca mai apoi, să poţi dansa 
orb, între stâlpii care îți aduc moartea. 

În pustie, Dumnezeu a vrut să-i înveţe minunea purtării de grijăl 
Asta era în spatele a zeci de vagoane de mană în fiecare zi... Și în 
spatele apei care țâșnea din stâncă... dar ei, n-au înțeles minunea asta. 
Rezultatul? Hainele și încălțămintea nu s-au învechit, dar ei au murit... 

Tu ce cauţi în viaţa asta, stimate cititor? S-ar putea ca din punct 
de vedere material să ai doar mană... poate o viaţă simplă, cu o situaţie 
materială la limită... Dar nu uita: cele mai frumoase experienţe cu 


Dumnezeu le-am auzit de la oamenii care, din punct de vedere 
material, au trăit la limită. Copiii lor, sunt azi în biserică, chiar dacă, 
poate uneori, sandvișul a fost cu margarina și sare la școală, fără nimic 
altceva. 

Și în ultimul rând (mi-e greu să spun asta, dar Biblia o 
confirmă): Cei care merg spre Canaan cu Egiptul în inimă... nu mai 
ajung în Canaan... 

Drumul din Egipt până în Canaan trebuia să dureze 11 zile. Dacă 
au ieşit luni (e o presupunere pentru o înțelegere mai clară), ar fi 
trebuit ca joia viitoare să fie în Canaan. Cu lacrimi în ochi m-am gândit 
la momentul ieșirii din Egipt, când taţii s-au uitat la copiii lor 
gândindu-se: „spre sfârșitul săptămânii viitoare veţi avea un viitor 
strălucit! Tata nu va mai fi rob. Și mama va putea să se îngrijească de 
voi fără să mai trebuiască să adune paie toată ziua pentru cărămizile 
Egiptului... „Ei bine, doar doi bărbaţi din aproximativ 600.000 au văzut 
visul acesta împlinindu-se (după 40 de ani...). 

Ştiţi de ce? Nu din cauză că au curvit, nici că au fumat, nici că au 
băut (nu-i așa că noi astea le condamnăm la cei din afară, satisfăcuţi că 
noi nu le facem și mergem cu încredere spre rai?), ci ei au murit din 
cauza unei atitudini greşite. Nu au înţeles că Dumnezeul care poartă de 
grijă prin iubire, merită recunoștință, și nu comentarii! 

Spunea cineva că cel mai mare păcat al generației actuale e 
nerecunoștința. Sunt șanse mari să aibă dreptate... 

Dumnezeul nostru e aşa de răbdător, încât a aşteptat ca peste 1 
milion de înmormântări să aibă loc în pustie, fără fanfare, cor şi predici 
pe puncte... Sincer, nu aș vrea să am parte de o astfel de răbdare... 
Aceeaşi răbdare și iubire pe care tinerii de azi o folosesc, cu motiv de a 
păcătui: „Eh, Dumnezeu e bun și iartă, frate!” 

Poate că ai ieşit din Egiptul acestei lumi... La botez, probabil că 
ai primit flori şi cadouri frumoase. Dar asta nu e mare minune... 

Cea mai mare minune nu e să ieși din Egipt, ci să ajungi în 
Canaan! Și acolo nu se ajunge fără lacrimi, fără experienţe cu 
Dumnezeu și fără o pocăință reală! Pentru că Dumnezeu caută calitate, 
şi nu... cantitate! 

Drum bun spre Canaan, dar fără a purta Egiptul în inimă! 

Când îți lipseşte un (singur) lucru... 

Terminase lisus de predicat în acea zi, în acel loc, şi pe când era 
gata să plece, vine un tânăr, I se închină, și II întreabă ce trebuie să facă 


pentru a avea viață veşnică. îi enumera lisus poruncile, iar el confirma 
că le-a păzit cu grijă. Interesant, învățătorul nu-l contrazice, ci îl 
iubește, spunându-i: „/// mai lipsește un lucru...” (Marcu, 10: 21) 

Urmează un paradox... Tânărul bogat pleacă, şi deşi lisus îl 
iubește, nu strigă după el, cum ne-am fi așteptat noi: „Hei, tinere, nu-i 
Chiar așa cu pocâinţa... Vino aici cu ucenicii, umblăm împreună, 
predicăm, evanghelizăm, mai auzi și tu câteva chemări, mai vezi ceva 
minuni, și în 3 - 4 ani o să rezolvi tu și cu lucrul ăsta”. 

E greu de înţeles cum de nu s-a întors lisus către ucenici ca să le 
spună: „Dragii mei, Eu am fost cam dur cu el... dacă mai vin la voi tineri 
din aceștia, să le spuneți, totuși, că se poate și mai ușor cu lucrurile 
sfinte...” 

Trăim vremuri când sunt mulţi care frecventează adunări, dar la 
care le lipsesc mai multe lucruri... Spunea un păstor: „Dacă le spun de 
problemele și păcatele în care trăiesc, pleacă toți, și rămân singur”. Şi 
dacă nu le spui...? Da, în iad vor fi „credincioși” cărora le-a lipsit un 
singur lucru... cu toate că lisus i-a iubit! 

Citeam cu lacrimi, în urmă cu puţină vreme, într-o adunare, 
textul în care Dumnezeu îi spune lui Moise: „Destul! Nu-Mi mai vorbi de 
lucrul acesta!” Sunt înfiorat în duhul meu să văd că un om căruia 
Domnul îi vorbea gură către gură, care era cel mai blând om de pe 
pământ, care trăise zeci de ani cu gândul la Canaan, rămâne doar cu o 
poză, o vedere a ţării promise, văzută de departe, de pe muntele Pisga. 
Dacă i se întâmpla asta Mariei, sau lui Aaron, mai înțelegeam... Dar, lui 
Moise??? Pentru un singur lucru...? Doar pentru că a lovit stânca, și nu 
i-a vorbit? 

„Doamne, dar chiar așa dur ești...?" 

Lipsesc atâtea lucruri în familii... Familiile creştine plâng la 
filme („creştine”), împreună, dar nu plâng la rugăciune împreună. 
Vorbesc de rău duminica la amiază, la masă, pe slujitori, dar nu se 
roagă pentru ei, deşi trimit bilete la amvon la aceiași slujitori, când 
copilul lor e în spital... 

les fetele din casă în blugi strâmţi la școală, și în rochii 
necuviincioase la adunare, și se miră păstorul de ce nu e har în 
biserică... 

Stau băieții pe site-uri murdare, în camera lor, singuri, şi se 
întreabă adunarea de ce grupul de Laudă și închinare nu cântă cu foc... 

În cele mai multe familii, jocurile pe calculator ocupă un loc de 


cinste, iar „Biblia povestită copiilor” e aruncată undeva după un 
dulap... 

La mărturisire, se adună atâtea lucruri lipsă, și se întreabă 
păstorii: „De ce??? Că doar le-am predicat zeci de ani...'. Nu se mai 
pocăiesc vecinii noştri la evanghelizări, la predici pe puncte, fanfare, 
cor etc, deşi ninivenii s-au pocăit la o singură propoziţie (nu pentru că 
nu sunt predici bune, ci pentru că cei din adunare nu mai trăiesc 
pocăinţa în fiecare zi!). 

Haideţi să ne punem întrebarea: ce lucru îmi mai lipsește? Mai 
bine să ne-o punem noi, acuma, decât să ne spună Domnul la judecată: 
„Niciodată nu v-am cunoscut”. „Doamne, dar am cântat în fanfară 10 
ani, în cor 12 ani, și chiar am fost la biserică în fiecare duminică 
dimineața și seara”. „Degeaba, ţi-a lipsit un singur lucru. Stiai despre ce 
e vorba, știai că Eu cer o pocăință întreagă, dar ai sperat mereu că 
merge și-așa'..." 

Nu uita, când îţi lipsește un singur lucru... nu intri în 

Rai... 

Cum a căzut Samson bacalaureatul la toate materiile? 

Se spunea prin Israel că Samson va lua bacalaureatul cu nota 
zece. Așteptaseră toți să crească mare, în special părinţii lui. Ascunseră 
foarfecele de el și evitară să vorbească în familie despre unde sunt 
frizerii în Israel, ci îl învățau doar că îngerii prorociseră că va fi un 
absolvent rarisim. 

Anii trecură, și vremea probelor sosi... Samson credea că 
examenul oral de la literatură nu îi va crea probleme... Nu ştia însă 
despre cerinţele comisiei. Așa că, începu să își prezinte glumele și 
bancurile de la banchetul filistenilor. Și, căzu... El ar fi trebuit să ştie 
Legea pe de rost și limitele pe care un nazirean trebuie să le aibă. Că 
mama lui a știut atât teoria, cât şi practica, și Le-a absolvit cu nota zece 
în cele 9 luni de sarcină... lar el, într-o viaţă, nu a trecut nici măcar la 
teorie... 

Apoi urmă matematica. Se credea expert la ridicarea la putere, 
dar învățase formula greşit. Ridicase la putere: porţile cetăţii, leul pe 
care îl întâlnise, dar, şi mai mult, eul lui. Nu înţelese că mușchii sunt 
zero, fără de minte. Că puterea pe care Dumnezeu i-a dat-o trebuia să 
lase lacrimi de recunoștință pe feţele evreilor, când ar fi devenit 
liberi... A ridicat toată viața la putere, însă în interes propriu... 

La final, a trebuit să scoată de sub radical, ce a făcut pentru 


Dumnezeu. Din nefericire, i-a dat cu „virgulă”: O, 2 (doi stâlpi reci și o 
moarte la banchetul la care nu ar fi trebuit să fie prezent niciodată). 

Ce să mai zicem de sport...? Credea, ca şi oricare elev 
contemporan, că e cea mai ușoară probă. I s-a dat startul în cursa 
alergării ca judecător. Și, la început, a alergat bine, între Țorea și 
Eştaol. Dar curând, a schimbat direcția înspre Timna. Și comisia l-a 
căzut şi la proba asta... De ce? Pentru că judecătorii din Israel trebuiau 
să meargă la filisteni doar pentru luptă. Nu în fugă, după Dalile... 

A mai avut și probele de la biologie și chimie. Le-a dat împreună. 
A intrat cu o substanță galbenă în mână, iar comisia, după ce a 
gustat-o, a vrut să-i treacă 10 în catalog. Dar, profesorul s-a oprit 
pentru câteva secunde și l-a întrebat care e stupul de unde o luase și 
dacă părinţii lui ştiau de asta? Samson a amuţit... l-au trecut astfel nota 
4 în loc de 10 pentru că n-a înţeles că mierea, chiar dacă e dulce, nu 
trebuie luată din hoit, ci din fagure. Şi... i-au mai spus că părinţii ar fi 
trebuit să ştie de „isprăvile” lui... 

Fiecare dintre noi avem „bacalaureatul” nostru... Chiar dacă 
probele nu sunt la fel pentru toţi, provocările sunt pe măsură. Materia 
e multă și nu toți o învăţăm în același timp. Examenele vin însă pentru 
fiecare, iar unii promovează... 

Un tată stă la reanimare lângă copilul lui, dar e încrezător că 
Psalmul 91 pe care îl citise dimineața poate fi o realitate și pentru el. 

O mamă plânge în rugă pentru grija zilei de mâine, dar mai 
multe lacrimi adună pentru grija spirituală a familiei decât pentru cea 
materială. A învăţat în anul care a trecut că Ezechia a trăit mult, dar 
degeaba, fiind prea puţin interesat de viitorul spiritual al copiilor lui. 

Alţii însă cad examenul... 

O tânără a rămas cu inima zdrobită, regretând că și-a dăruit-o 
unuia care i-a promis că „se va pocăi”. A uitat că nu trebuie să faci din 
căsătorie o metodă de evanghelizare, deşi Profesorul accentuase asta 
în urmă cu câteva luni. Dar ea venise obosită la cursuri, după luni 
întregi de înlocuire a cititului din Biblie cu vizitarea „profilelor” pe 
facebook. Va trebui să repete anul... 

Dacă ești în viață, încă te mai poți pregăti... Nu uita: limbajul, 
socotelile, alergarea, investiţiile noastre și slujirea care am făcut-o, toate 
într-o zi vor fi evaluate de o comisie specială: 

1 Corinteni 3: 13 „lucrarea fiecăruia va fi dată pe faţă: ziua 
Domnului o va face cunoscută, căci se va descoperi în foc. Și focul va 


dovedi cum este lucrarea fiecăruia”. Mă rog să luăm nota maximă în 
acea zi... Nu e mare lucru să începi bine școala... Mare lucru e să termini 
cu brio! Să poţi într-o zi să-ţi auzi numele când Marele Profesor din cer 
va striga absolvenţii... 

„Să fii şi tu acolo, nu lipsi!” 

„Trăind pe pământ mai aproape de cer..." 

Despre cei care au trăit pe pământ pentru cer 

Noe - un sfânt după care Dumnezeu închide ușa 

Urcară în corabie ultimele animale, fiecare așezându-se la locul 
pregătit mai dinainte... Apoi urmară copiii, soția și bătrânul Noe. O 
ultimă privire, un ultim gest de adio spre o priveliște ce în curând va fi 
inundată de ape. Întrebători, se gândeau cum ar putea închide uşa mai 
bine, astfel încât să fie siguri că niciun strop de apă nu va intra 
înăuntru... 

Dar, deodată, ușa se închise pe dinafară. Cineva coborâse din cer 
pentru a le inspira şi mai multă siguranţă. Și, din acea zi, copiii nu şi-au 
mai întrebat tatăl nici măcar o singură dată, cât timp trebuiau să stea 
în corabie, dacă era închisă bine ușa... Pentru că ştiau de Cine a fost 
închisă... 

Aşadar, observăm în primul rând că Dumnezeu închide ușa 
după oamenii care umblă cu!...! 

Geneza 6: 9 „lată care sunt urmașii lui Noe. Noe era un om 
neprihânit și fără pată între cei din vremea lui: Noe umbla cu 
Dumnezeu”. 

Însă înainte de a susține că umbli cu Dumnezeu, tu trebuie să fii 
neprihănit! Dumnezeu nu umblă cu oricine... Eu pot spune că „umblu 
cu El”, dar El poate zice aceasta despre mine...? 

Când Dumnezeu umblă cu tine, El are acces și la dulapul tău cu 
haine, şi la biblioteca ta, şi la bucătărie, și în camera copiilor. Ce spui, 
ar asculta El muzica ce o asculți tu...? Dacă ar fi să participe la vreo 
discuţie, ar accepta subiectele tale preferate...? Nu uita, de El nu ne 
putem ascunde, El vede și aude totul, El este omniprezent...! 

În al doilea rând, Dumnezeu închide uşa la o corabie făcută după 
instrucțiunile Lui...! 

Geneza 7: 5 „Noe a făcut tot ce-i poruncise Domnul”. 

Noi trăim o pocăință umbrită de o impresie greșită, şi anume că 
Dumnezeul pe care-L slujim nu e atent la detalii. Sub sintagma că 
„Dumnezeu se uită doar la inimă”, ne permitem anumite lucruri 


mărunte, crezând că Dumnezeu e bun şi iartă, uitând însă că pentru 
Dumnezeu contează câţi coți are corabia, dacă ușa şi fereastra sunt 
puse la locurile precizate de El, dacă smoala e prezentă și afară, nu 
doar înăuntru, şi multe altele... M-am întrebat dacă Dumnezeu ar mai fi 
închis ușa dacă doar unul din aceste detalii ar fi lipsit din munca 
înfăptuită de Noe... 

Corabia poate fi pocăința ce o trăieşti în fiecare zi... Dacă nu o 
trăim cu dorinţa de a împlini Biblia ÎN TOATE, să nu ne aşteptăm ca 
Dumnezeu să închidă uşa după noi... 

În al treilea rând, Dumnezeu închide ușa pentru a-i separa pe 
sfinți de păcătoşi o dată pentru totdeauna...! 

Dacă Noe ar fi trăit o viață duplicitară, probabil rasa umană nu 
ar mai fi existat... 

Însă el a fost un sfânt, şi Dumnezeu l-a separat într-o zi de cei 
care au avut ca și „evanghelizare” bătaia ciocanelor în cuiele ce-au 
prins scândurile corăbiei împreună, dar care nu s-au pocăit. 

Astăzi trăim în lume, dar nu avem voie să trăim ca lumea...! E 
adevărat, noi avem o înclinaţie în a amesteca lucrurile, Dumnezeu însă, 
le are foarte clar separate! 

Într-o zi, se va striga catalogul din cer de către Marele 
Profesor... Dacă nu-ţi vei auzi numele la litera ta, nu-l vei putea spune 
că a greşit... Acea ultimă citire a celor înscriși în Cartea Vieţii va face 
separarea, pentru totdeauna, a sfinților de cei păcătoşi. 

Dar nu uita: dacă azi, în viaţa ta de zi cu zi, nu se vede o separare 
clară de lume și obiceiurile ei, nu te aștepta ca 

Dumnezeu să te strige caftind prezent pentru împărăţia Lui, în 
acea zi! 

Cred că azi e vremea cea mai potrivită să facem o analiză atentă 
a umblării noastre cu Dumnezeu...! 

Spunea poetul Costache Ioanid atât de frumos: 

Cu Dumnezeu în fiecare zi, Așa umbla în vremea lui și Noe și toți 
râdeau de el atunci în voie; Dar n-au rămas sub primul curcubeu Decât 
cei ce umblau cu Dumnezeu! 

lar îndemnul meu pentru sfinții după care Dumnezeu va închide 
ușa într-o zi (ca şi în pilda celor zece fecioare), este: 

Cu Dumnezeu în fiecare zi să fim şi noi în lumea de ţărână, La 
pieptul Lui, să fim cu El de mână; Și într-o zi umblând așa mereu, Ne vom 
trezi în cer cu Dumnezeu...! 


Cum să trăieşti în casa lui Naaman? 

După vacanța frumoasă de vară, copiii, adolescenții şi tinerii 
încep din nou şcoala! Dintre toţi, cred că doar cei din clasa întâi se 
bucură cu adevărat de acest nou început... Trezirea mai devreme 
dimineața, ghiozdanul greu (pentru cei silitori care își duc tot ce au 
nevoie la şcoală), orele de 50 de minute, toate acestea sunt lucruri care 
te fac câteodată să te întrebi: Oare chiar e voia Tatălui să fiu aici, sau 
doar părinţii mei vor asta...? 

Vă aduc aminte de o fetiță despre care s-a scris doar 3 versete în 
Biblie, dar care a trăit o viață exemplară în casa lui Naaman. A fost 
aproape de Dumnezeu, deşi era departe de casă. Fără Şcoală 
Duminicală, fără Templu, L-a purtat pe Dumnezeu în inimă. A înțeles 
ceea ce mulți dintre noi nu înțelegem azi, şi anume că adevăratul 
caracter al unui om se vede în ceea ce face când nu îl vede nimeni! 

Mi-aş dori să avem cât mai mulți copii astăzi în felul acesta. Să 
fie ca Iosif, care a înţeles că principiile lui Dumnezeu din Canaan sunt 
aceleași şi în Egipt! Să fie ca Moise, departe de casă, dar aproape de 
rug! 

Apoi, această fetiță a fost liberă spiritual, deşi era roabă din 
punct de vedere fizic! îşi slujea stăpâna în mod fizic, dar în mod 
spiritual, îl slujea pe Dumnezeul ei. Era transparentă în tot ceea ce 
făcea şi spunea. Nu glumea, nu folosea ironii ieftine, nu mințea... 

M-am întrebat mereu, ce fel de caracter şi comportament a avut 
fetița aceasta, dacă Naaman a mers la împărat, bazat pe cuvintele ei... 

Trăim o vreme în care, aşa cum spunea femeia care a mers la 
Elisei, copiii noştri sunt amenințați să fie luaţi robi... Anturajul negativ 
e atât de puternic, timpul petrecut la școală e atât de mare, comparativ 
cu timpul petrecut acasă în părtășşie cu părinţii şi cu Tatăl... Păcatele 
„Mici”, glumele colegilor, vocabularul lor vulgar, micile „ieșiri” în oraș, 
fără ştirea părinţilor, toate acestea sunt lucruri prin care cel rău vrea 
să-i ia robi... Doamne, păzeşte-i, te rugăm...! 

Am mai observat că această fată a avut motive să-i dorească 
stăpânului agravarea bolii, şi totuşi ea i-a dat soluţia vindecării! Putea 
să se folosească de versete din Lege („dinte pentru dinte și ochi pentru 
ochi”) şi astfel să tacă, în defavoarea stăpânului. Putea să zică: „Uite, 
cum Domnul îmi face dreptate, pentru că stăpânul m-a luat de lângă 
părinţii mei...!” 

Oare, chiar înțelegem câte motive avea această fată ca să 


dorească răzbunarea pentru plecarea forțată de lângă părinții ei? îmi 
imaginez cum în loc să reacționeze, ea oftează... Da, mă gândesc că ofta 
când îl vedea pe Naaman plin de bube... Ofta când își vedea stăpâna 
dărâmată din cauza bolii soțului ei... Tu ai fi oftat, sau te-ai fi bucurat? 
(Nu știu dacă putem să ne imaginăm, în adâncime, valoarea acestui 
caracter...). 

În ultimul rând, această fată a trăit cu un Dumnezeu viu, într-o 
țară plină de dumnezeii morți! Cred că ea avea experiențe cu 
Dumnezeu... 

Era sigură că stăpânul va fi tămăduit, dacă merge la Elisei. 
Cineva spunea atât de frumos: O lumânare mică e de-ajuns pentru a 
străpunge întunericul cel mai adânc. 

Sunt siguri copiii noștri de ceea ce trăim noi cu Dumnezeu? 

Îmi aduc aminte de două fete din zona Sucevei care, în clasa a 
7-a fiind, au cântat în pauză într-un colț de clasă cântarea „încă mai 
este loc la cruce...”. O colegă necredincioasă le-a auzit... Rezultatul? 
Acea colegă s-a căsătorit, nu demult, în adunare. 

Mă gândesc la cazul acela când pe ușa unei biserici au intrat 
nişte musulmani cu puştile în mână. Au luat Biblia de pe amvon şi au 
pus-o jos şi au zis: „Toţi cei care vor scuipa pe ea pot pleca, și vor scăpa 
fără să le facem nimic...”. Din păcate, primul a fost predicatorul... Apoi 
au ieșit toți, unul câte unul, îndeplinind condiția’... Ultima persoană 
rămasă, o fetiță de vreo 12 ani, s-a apropiat de Biblie, a luat-o în mână, 
a şters-o de pieptul ei şi a sărutat-o... A sfârşit împuşcată... 

Casa lui Naaman poate fi școala, locul unde Dumnezeu te vrea 
pentru o vreme... Cum vei trăi acolo? Când vei termina clasa a 12-a, ce 
vor spune colegii despre tine? Că ai fost ca şi ei, sau că ai luminat? Că ai 
râs la toate glumele lor în pauză, sau că le-ai spus despre Dumnezeul 
pe care îl porţi în inimă...? 

Închei cu experienţa unei persoane apropiate. În clasa a 12-a 
luase premiul II, iar colega lui de clasă, care luase premiul I, i-a spus la 
final de an: „Să nu fii necăjit că ești pe locul 2... Eu am luat premiul I, dar 
nu îl am pe Dumnezeul tău. Tu chiar dacă ai fost pe locul 2, ai un viitor, 
pentru că ai o credinţă vie...!” 

Se va putea spune așa și despre tine...? „Mergi, fiul meu, în pace, 
dar pe cale, De vei păzi cu grijă, sfatul meu, Oricâte-ar fi primejdiile tale, 
Te va scăpa din toate Dumnezeu!" 

Neemia - omul care schimbă paharul cu o mistrie 


Era frumoasă viaţa la palat. Îmi imaginez că aveai timp de citit, 
de ascultat muzică, de stat la vorbă cu prietenii, și o dată la câteva ore, 
când auzeai clopoţelul, intrai galant cu paharul în mână pentru a-l 
servi pe împărat. Aceasta era slujba lui Neemia, o slujbă la care nu se 
mergea niciodată supărat (cap 2.1). Să lucrezi aproximativ o oră din 8 
ore lucrătoare şi să iei și salar întreg, nu e de-ajuns motivul acesta 
pentru o bucurie deplină? 

Într-o zi însă, i s-a spus că zidurile sunt dărâmate, și porţile sunt 
arse de foc... A plâns, s-a rugat și a postit. (Cam cât face azi un 
credincios...) Ar fi fost de-ajuns. Putea să spună: „Știţi, vă susțin în 
rugăciune. Uitaţi aici din salarul meu ceva, și Domnu’ să vă ajute... Fiţi 
tari!” L-ar fi putut condamna cineva pentru că a făcut doar atât? Nu! 

Însă Neemia pleacă. Putea să se scuze, zicând că e singurul 
paharnic cu experiență. Dar nu a făcut-o... Mă gândesc că după 
plecarea lui s-au adunat mii de CV-uri pentru postul vacant. Dar ce 
contează?! Neemia alege drumul de la pahar la mistrie, un drum al 
renunţării, un drum unde înțelege că pocăinţa reală cere și implicare, nu 
doar cuvinte rostite de pe buze...! 

Când a luat mistria într-o mână, și sabia în cealaltă mână, ştia că 
aici nu te mai plăteşte nimeni. Că salarul nu-ţi mai vine regulat, că nu 
mai ai asigurare de sănătate sau de viață. Că Sambalat și Tobia te 
pândesc la fiecare pas, deși nu ţi-au avut treaba cât ai stat la palat. 
Viaţa la mistrie aleasă de Neemia a fost o viață de sacrificiu... Dar un 
sacrificiu lângă ziduri, lângă fraţii săi şi lângă Dumnezeu...! 

Ar fi rămas un anonim Neemia toată viața dacă s-ar fi oprit doar 
la post, rugă și sfaturi. Dar a mers mai departe... De 3 ori în ultimele 
capitole spune: „Doamne, adu-ţi aminte de mine!!!”. Doar cei care „lasă 
paharul pentru mistrie „pot fi ascultați când spun asta... 

Viața de pahar pentru noi e automulțumirea cu o zi de joi şi de 
duminică la biserică... Cu o zi de post pe lună şi o rugă seara, de 2 
minute, înainte de culcare. E muncă până la epuizare, pentru a ne face 
un trai cât mai bun, uitând că e atât de adevărat următorul slogan: 
confortul poate dăuna grav pocăinţei! 

Viața la pahar poate fi prezentarea unei predici, sau a soloului 
din față, îmbrăcat fiind „la 4 ace”, la care tinzi apoi după aprecieri... Sau 
simpla mulțumire că vii la repetiții de cor, fanfară sau orchestră, și în 
rest poţi face ce doreşti... 

Se caută zidari și războinici cu trecut de paharnic! Nu ai vrea să 


te înrolezi...? Să schimbi statul pe messenger sau facebook cu o zi de 
spălat vase la o soră cu mai mulți copii din biserică. Sau mersul la sală 
cu săpatul grădinii unei văduve... 

Avem uneori programe plictisitoare în biserici, nu din cauza 
păstorilor, nici a comitetului, nici a fanfarei, nici a orchestrei. Ci din 
cauză că toată săptămâna suntem în goană după mai mult, și încercăm 
să luăm mistria în mână doar duminica... Mi-e greu să înțeleg cum de 
bunicii noștri erau la rugăciune aproape în fiecare seară prin familii 
sau în adunare, deşi nu aveau mașină de spălat automată, nici cuptor 
cu microunde. Poate nici măcar mașină, și, totuşi, erau la adunare cu o 
oră mai devreme, în mijlocire... 

Nu uitaţi: oamenii care au făcut ceva în istoria Bisericii sunt cei 
care au sacrificat totul. Evrei 11. Catacombele. Arenele romane. 
Livingstone. Müller. Hudson Taylor... 

Când vom înțelege ce înseamnă pocăinţa practică, atunci zidurile 
dărâmate din viaţa ta, din familia ta și din adunarea ta vor fi refăcute! 
Slujirea însoţită de sacrificiu te cheamă...! îi înţelegi glasul...? 

„Hristos cel Sfânt te va cunoaște în sărăcie, nu-n belșug, Căci mulți 
au stat cu El la mese, Dar prea puţini au tras la jug..." 

Traian Dorz - „la jugul lui Cristospe umeri”. 

Trăind pe pământ mai aproape de cer 

Un pianist orb... 

S-a născut orb... La vârsta de trei ani, părinţii au fost surprinși 
când l-au auzit cântând la pian câteva acorduri minunate. Ei au 
observat imediat talantul pe care Dumnezeu l-a pus în fiul lor, şi au 
decis să-i încurajeze eforturile, bazându-se pe promisiunea din leremia 
29: 11 

C Căci Eu știu gândurile, pe care le am cu privire la voi, zice 
Domnul, gânduri de pace și nu de nenorocire, ca să vă dau un viitor și o 
nădejde.) 

Lunile trecute, citind biografia lui Gordon M., nu am fost 
surprins foarte mult de faptul că e pianist orb, ci, mai degrabă, când am 
descoperit că era căsătorit. M-am întrebat mereu în acea zi, cum se 
poate ca o fată sănătoasă să se poată îndrăgosti de un om orb. Putea să 
își pună „înaintea sentimentelor” n motive: toată viața va trebui să îmi 
îngrijesc soţul, să îi explic ceea ce văd eu, și ce mă bucură, și el nu vede... 
poate copiii noștri vor fi orbi... sunt atâţia alți tineri sănătoşi., ce rost ar 
avea să îmi „stric „cariera lângă un om cu handicap toată viaţa? 


Am înțeles însă că Gordon are un caracter special. Pentru 
aceasta îl iubeşte soția. Pentru aceasta a fost ales din mai mulţi pianiști 
care au concurat. Toţi ştiau notele, dar numai el avea acel acord special 
al inimii pe lângă care nu poți trece fără să fii atins. 

De când e căsătorit, Gordon a compus câteva cântări speciale. 
S-a adeverit încă o dată faptul pe care istoria Bisericii îl confirmă: că în 
spatele fiecărui bărbat de care s-a folosit Dumnezeu a fost o mamă sau 
o soţie dedicată slujirii. 

Gordon și soţia lui au doi copii sănătoşi de care se bucură. Și 
împreună duc o viață de devotament. Ştiţi de ce??? Pentru că amândoi 
sunt oameni care văd lucrurile care nu se văd... 

Ştiţi ce mă doare cel mai mult? Că la finalul unor programe cei 
care cântă un solo sunt felicitați, dar fratele din cărucior nu este băgat 
în seamă... Că mulți se înghesuie să dea mâna cu păstorii sau cu frații 
din comitet, şi când îi suni să vină să dea ajutor unei fete care anul 
acesta și-a pierdut picioarele într-un accident de TIR, trebuie să dai 10 
telefoane ca să găseşti pe cineva. Nu sunt pesimist, dar am impresia că 
în cer se vor schimba lucrurile, la răsplătire. 

Închei aceste gânduri cu trei întrebări pentru cititori: Pentru 
fete: Ai putea să te căsătorești cu un bărbat care are un anumit 
handicap, când poate majoritatea fetelor din biserica ta caută unul cu 
Bmw, care merge zilnic la sală, care „are stil”? 

Pentru băieţi: Ai putea să te căsătorești cu o fată a cărei 
înfăţişare nu ai văzut-o şi, poate, nu o vei vedea NICIODATĂ? Pentru 
părinţi: Ce ați face dacă în familia dumneavoastră vi s-ar naște un copil 
orb? 

Ps: Mi-e dor de tineri care să caute adevăratele valori într-o 
lume (poate chiar într-o adunare) ce şi-a pierdut înclinația către 
lucrurile cu adevărat valoroase. 

După 33 de ani 

A crescut într-o familie de părinți credincioși. A fost dus la 
adunare de mic. A auzit corul cântând, versete biblice recitate, predici 
bune. La 19 ani, în gara din Arad, părinţii lui plângeau. Mergea în 
armată. Pentru prima dată, departe de... casă... 

După un an s-a întors. Bucuria părea din nou să fie reîntregită 
pentru că toţi cei 4 copii erau acasă. Însă, după numai câteva zile au 
început primele plecări... Aproape de casă, pe la cofetării. Apoi, pe la 
neamurile care-l favorizau în depărtarea lui de Dumnezeu. Puțin mai 


târziu pe la cinema... Trăia în casă, dar sufletul lui plecase în lume... 

Şi-a lăsat părinții în lacrimi din nou... De data aceasta nu doar 
pentru un an... 

S-a căsătorit în lume. A divorțat după câţiva ani. Au început 
comele alcoolice. Datoriile. Cel mai „disperat” număr de telefon format 
era 112. Cei de la Salvare i-au zis, de nenumărate ori, să nu-i mai 
cheme, că nu au ce să-i facă... 

Bunicii mei, părinţii lui, s-au rugat în toți aceşti ani. De câte ori îi 
vizitam, la fiecare rugăciune, numele unchiului meu, fiul lor, fratele 
tatălui meu, era amintit. 

Au trecut 5 ani. Au trecut 10. Au trecut 20. După 33 de ani, în 
ianuarie 2009, mi-am vizitat bunicii. Erau cu lacrimi în ochi... De data 
aceasta erau lacrimi de bucurie. Unchiul meu s-a hotărât să vină Acasă. 
Am plecat de la ei direct la apartamentul unde locuiește singur. 

Minune: în loc de sticlele cu băutură și de pachetele multe de 
țigări, cu care eram obișnuiți toți, pe masa lui erau cursurile de 
cateheză... M-am cutremurat. Mi-a zis: „Cristi, îmi pare rău de faptul că 
mi-am pierdut atâtea ani fără Dumnezeu, iar diavolul mi-a distrus viaţa, 
sănătatea, și acum nu mai pot memora versetele biblice. Dar mâine, la 
caticheză, voi ridica mâna, și tot ce nu voi înţelege, voi întreba pe fratele 
pastor”. Am plecat plângând. 

Din ianuarie ne-a sunat zilnic. Într-o seară de părtășie 
prelungită, le-a spus părinţilor mei: „Cât timp a predicat fratele Dragoș, 
m-am simţit purtat pe sus”. Era transformat. Până atunci băutura îl 
purtase doar pe jos, pe betonul rece... 

26 aprilie 2009. Zi de sărbătoare în familie. Printre cei 16 
candidaţi la botez se afla și unchiul meu, îmbrăcat în alb. În timpul 
serviciului divin se recita poezia: „Mă voi întoarce-acasă într-o zi”, după 
ce înainte a fost prezentată mărturia lui. 

După 33 de ani, Dorel s-a întors Acasă... Rugăciunile bunicilor 
mei au fost ascultate! 

Tu cum ești, stimate cititor? Mai rătăcești încă departe de Casă? 
Pentru tine cine plânge? Nu te-ai săturat de falimentele acestei lumi? Nu 
te-ai obosit de ceea ce îţi oferă ea? Nu ai vrea o viaţă schimbată...? 

M-aș bucura să poţi recita poezia de mai jos, înainte să intri și tu 
în apa botezului ca să închei un legământ cu Domnul lisus... 

Mă voi întoarce-acasă într-o zi în țara mea la casa părintească 
Pe drum de cer, prin fum de pribegii, Apropierea ei să mă sfințească... 


Mă voi întoarce-acasă, în curând, îl voi vedea pe Tatăl şi pe-ai 
mei, Ah, nu mă mai apasă niciun gând Decât să fiu acasă lângă ei. 

Mă voi întoarce-acasă ca să pun Piciorul meu pe neuitatul prag, 
Să-ngenunchez acolo, și să spun, Adio! Sorții mele de pribeag. 

Căci nu voi mai lăsa pentru nimic, Lumina și ferestrele dintâi, Ci 
voi avea atuncea cât de mic Un loc în Univers și-un căpătâi... 

Mi-e dor de casa noastră şi de frații Ce-au plâns răniţi, cu fețele 
în palme, Când, încrezut, din luminoase spații Am coborât în lumea de 
sudalme. 

„Trăind pe pământ mai aproape de cer...” 

Mi-e dor de vatra noastră înstelată, și de iubirea fratelui mai 
mare, Grădin-aceea, s-o mai văd o dată Acolo sus, la marea sărbătoare! 

Mă voi întoarce, auzi? Mă voi întoarce, Așa olog târându-mă-n 
genunchi, și ultima putere mi-o voi stoarce, Vestindu-mi bucuria din 
rărunchi. 

În ziua-ceea nu voi întreba, Pe nimeni, de nimic, ci mă voi duce, 
Pe orice drum deschis în fața mea, Pe urmele de oi şi pe la cruce. 

Şi voi ajunge-acasă lângă Tata, La masa bucuriilor - dintâi De-un 
ultim drum sunt fericit, şi gata, lar tu planetă neagr-ai să rămâi. 

Căci mi s-au dat aripi de porumbel să zbor mai sus de lumea ta 
de sânge La Tatăl armoniilor, la El, Unde în veci de veci nu voi mai 
plânge. 

Ci voi cânta cu inima, cu gura, Cu mâinile pe harfă lunecând, Un 
snop de laude-mi va fi făptura, La tronul nemuririi, în curând! (Valerica 
Gherzan) 

Mario din Nistria... 

Nimic nu tulbura liniștea satului în dimineaţa de 9 noiembrie 
2013. Un răsărit de soare cald avea să vestească o zi frumoasă pentru 
cei din Nistria. La orizont, un autobuz cu tineri din Deva, Haţeg și 
Hunedoara, se apropia încet pe drumul de ţară, pentru a aduce o rază 
de speranţă într-un sat pierdut de lume. 

Curând autobuzul avea să fie înconjurat de vreo 40 de copii, cu 
ochi sclipitori, cu mânuţe fragede şi feţe bujorii. Unii, desculți, în zi de 
noiembrie, priveau uimiţi ceva nou, ceva schimbător pentru locurile 
lor netulburate de nimeni... 

Tinerii începură câteva cântări, timp în care sătenii se adunau 
rând pe rând, iar în curtea unui om necredincios am fost lăsaţi să 
vestim Evanghelia. 


Le-am spus despre faptul că e trist să fii sărac o viaţă, dar e 
tragic să fii sărac o veșnicie. Că degeaba primeşti ulei și zahăr astăzi, 
dacă în ziua judecății primeşti iadul, pentru că ai trăit fără Dumnezeu. 
Oamenii-și ștergeau lacrimile de pe feţele pline de riduri și necazuri, 
fețe care parcă începeau încet, încet să capete culoare de speranţă. 

La final, părinţii au plecat să primească pachete cu alimente, dar 
copiii au rămas nedezlipiţi de curte, dorind să mai cânte despre Cel ce 
poate transforma o copilărie melancolică într-una plină de har. 
Cântarea „Vreau mica mea lumină” a răsunat cu putere, într-o zonă 
plină de întuneric şi păcat. 

Două familii ne-au promis că din acea zi, în fiecare sâmbătă 
după-masa se vor aduna pentru a fi învățați mai mult despre Cel care 
are milă de cei săraci şi vede lacrimile celor în nevoi. Un tată cu șapte 
copii ne-a spus că trăiește din 130 de lei pe lună, dar că din acea zi va 
citi Cuvântul lui Dumnezeu, ca să aibă un viitor şi o nădejde. Mama lui, 
bunica copiilor, ne-a spus că-i încredințează pe toți în mâna 
Creatorului. O fată a cerut tinerilor o Biblie, iar una din surori i-a dat 
Biblia ei, pentru totdeauna. 

Pe Mario l-am întâlnit în fața porții. La doi anișori și ceva, mi-a 
arătat mâna murdară de colb, și mi-a spus de „mama' și „tata”. L-am 
tras spre mine, gândindu-mă că fetiţele mele nu s-au culcat vreodată 
flămânde, iar el, cu siguranţă, rareori sătul. Dar am văzut în privirea lui 
de copil că întrezărea speranța unei alte lumi: a unui sat unde birtul 
din centru să dea faliment, unde tata să nu se mai certe cu mama, și 
unde copiii, la ora 22, să stea în rugăciune acasă, şi nu hoinărind pe 
străzi. 

Când autobuzul a întors, m-am aplecat între scaune și am plâns. 
Noi trebuia să plecăm, dar Mario și ceilalți din Nistria aveau să rămână 
cu mâinile ridicate în sus și cu ochii întrezărind un viitor mai străluce. 

Dacă îmi doresc ceva e să îl văd pe Mario crescând, şi împreună 
cu ceilalți copii slujind peste ani într-o biserică, care din acea zi a 
început. Și sperăm să țină până în ziua răpirii. Când vom fi duşi acolo 
unde nu vor mai zgribuli copii pe uliţă, de frig, în noiembrie, și nici nu 
vor sări în sus de bucurie pentru 4 kg de făină și o sticlă de ulei. Ci vor 
trăi o veşnicie cu Cel despre care au auzit în urmă cu doi ani, pentru 
prima dată, astăzi şi de-acum înainte... 

Rugaţi-vă pentru toți Mario din Nistria, din lași, Vaslui, Oltenia... 

Plângeţi cu cei ce plâng... Și într-o zi, îi vom recunoaște în cer 


când vor veni să ne strângă în braţe. 

Pe curând Mario... Aici jos, sau dincolo, Sus! 

Generaţia de azi... 

Generaţia de azi are multe lucruri, şi cele mai multe încep cu „I” 
(iPhone, iPad etc). Totul concentrat la persoana întâi. Generaţia de azi 
cuprinde tineri insensibili la păcat, la Evanghelie, la Dumnezeu. Sensibili 
doar la nou, la tehnologie, la haine... 

Acest mod nou de a trăi începe să devină tot mai popular chiar 
şi în adunări. Eşti apreciat dacă ai stil, dacă ai „ceva” ce să arați, dacă 
zici ceva ce să impresioneze pe cei de lângă tine. „Ești prieten cu noi 
dacă râzi bine, dacă ești la curent cu ultimele filme apărute și dacă 
asculți și ceva mai contemporan”. Eşti clasificat după pozele care le pui 
pe facebook și după numărul de like-uri care îl dai pe zi la „afișările” 
altora... 

Tânărul de azi îți spune „nu am timp” la lucrurile folositoare, 
uitând să menționeze că e de 3 ore „online', concentrat pe cei câteva 
sute de „prieteni”. „Repetiţia de la cor de miercuri merge și fără mine, eu 
vin doar duminică seara” (că „se iese la opizza, după adunare...). 

Generaţia de azi e grăbită. A uitat de mult că în viață sunt 
momente când e bine să mergi la pas cu un bătrân. Să auzi de la el 
despre o altfel de generaţie. O generaţie care nu știa de „Like'-uri, dar 
ştia să sară în ajutor. Nu virtual, ci „live”! 

Generaţia de azi nu mai citește cărţi, ci doar „status'-uri. Dacă o 
carte de 100 de pagini e prea lungă pe lângă un status de o propoziţie, 
vă dați seama ce lungă e Biblia...? 

Generaţia de azi stă picior peste picior la predică și speră că 
rugăciunea nu va dura mult. îi lipsesc şervețele, pentru că oricum nu 
are de ce să plângă pe genunchi... Ar vrea binecuvântare în ziua nunții, 
dar uită că binecuvântarea nu se primeşte când sms-urile din telefoane 
poartă amprenta unui cuget pătat... 

Generaţia de azi ar vrea totul aici și acum, dar fără sacrificiu. 
Generaţia de azi nu a trecut pe la vreun spital de multă vreme... Şi nici 
nu a văzut copii orfani prea des... Nici poze cu o bătrânică care 
aşteaptă în lacrimi o mână de ajutor... 

Generaţia de azi e generaţia care mestecă gumă în timpul 
propriului program de botez. E generaţia care are mereu pe buze 
cuvintele „interiorul contează, frate!”. E generaţia care înainte să cânte 
soloul din față, stând în fața oglinzii de acasă își imaginează deja 


aprecierile pentru rochia/costumul ce tocmai le-a cumpărat și le va 
prezenta cu ocazia asta... 

Generaţia de azi e generaţia despre care Domnul lisus spunea: 
(Luca 18: 8) „... Dar când va veni Fiul omului, va găsi El credinţă pe 
pământ?” 

Generaţia de azi are nevoie de o schimbare radicală! 

O schimbare care să îi ducă pe tineri pe genunchi, cu ochii în 
lacrimi... Şi de acolo, în picioare, la slujire, dar la o slujire în ascultare. 
O schimbare care să îi facă conștienți că păstrarea unui cuget curat e o 
luptă deosebit de grea... dar și deosebit de binecuvântată! 

Generaţia de azi are nevoie de trezire! Dar nu o trezire despre 
care se cântă la infinit, ci o trezire reală! Acea trezire prin care să se 
vadă că ești din „generaţia” Mântuitorului și la școală, și la facultate. 
Trezirea aceasta aduce cu ea un foc, şi dacă porţi acest foc în tine nu te 
vei rușina de Dumnezeu niciodată! Focul luminează! lar o lumină a 
Domnului nu va sta ascunsă, ci va străpunge întunericul păcatului, 
aducând dorinţă de schimbare în inimile celor din jur. 

„Faci parte din generaţia de azi? Trăieşte altfel și vei fi un model... 

„pentru generaţia de azi!” 

Profilul de Facebook în ultima vreme am descoperit, cu 
îngrijorare, că tot mai mulţi tineri, din diverse adunări din întreaga 
țară, au un anumit „profil' la adunare și cu totul alt „profil' pe 
Facebook. 

Dragilor, ce dorim să expunem? Trupul nostru sau caracterul? 
Exteriorul care trece sau interiorul care rămâne veșnic? Ținuta 
deocheată sau o inimă smerită care arată în exterior simplitatea și 
sfiala? 

Aş dori să meditați mai mult la următorul lucru: Dacă îmbrăcați 
fiind cu ţinuta cu care pozaţi pe facebook, v-ar fi rușine să apăreţi în 
adunare între fraţi și surori la părtășie, atunci pocăinţa voastră e sub un 
mare semn de întrebare...! 

Dragilor, binecuvântarea în viaţă ţine foarte mult de ce vrem să 
arătăm și de ce fel de model suntem pentru alţii... Trăim într-o lume 
care se bazează pe CE AI, pe când lisus pune accent pe CE EȘTI. Și nu 
uita, cam ce arăţi, aceea și eşti...! 

Profilul de facebook minte întrucât arată fetele în felurite 
prezentări de vestimentaţie, dar trebuie să ştiţi, fetelor, că băieţii 
cuminţi preferă poze cu voi la spălat de vase sau la călcat de haine (sau 


hărnicia nu-i mai la modă, nu?) 

Profilul de facebook minte întrucât arată băieții lângă BMW, cu 
ochelari de soare şi gelați pe cap, dar trebuie să ştiţi, băieți dragi, că 
fetele serioase preferă un preot în casă și nu un astfel de „tip”... 

Profilul de facebook minte întrucât arată ieșirea la Mall cu 
prietenii, dar trebuie să știți, dragi tineri, că în viață contează mai mult 
„ieşirea” la rugăciune cu adunarea... 

Profilul de facebook minte întrucât arată mereu poze din 
concedii şi vacanțe, dar trebuie să știți, dragilor, că în viața trăită lângă 
Dumnezeu rareori ai timp și pentru concediu, și vacanţă nu luăm decât 
în veșnicie, dacă L-am slujit pe El cu toată inima... 

Profilul de facebook minte întrucât arată mereu like-uri și 
comment-uri siropoase, dar în viața de credință aprecierile sunt rare și 
„commenf-urile nu te ridică în slăvi. 

Profilul de facebook mai spune însă şi adevărul! 

Observi ce muzică ascultă tinerii în timpul liber, te uimești de câte 
filme au timp să vadă, rămâi marcat de ce prieteni au, și te întrebi oare 
ce va fi cu generaţia de mâine...? 

Vă sugerez dacă folosiţi facebook să-l faceţi cu un singur scop: 
răspândiţi Cuvântul și mărturia unei vieţi lângă Dumnezeu într-o lume 
stricată! Dacă nu puteţi face asta, închideţi-vă contul! Veţi fi mai liniștiți 
și fără riscuri de a alege greșit... 

Și nu uitaţi, camera video a lui Dumnezeu din Psalmul 139, 
verifică și profilele de Facebook! 

Psalmii 139: 1 „Doamne, Tu mă cercetezi de aproape și mă 
cunoști. 

Psalmii 139: 2 știi când stau jos și când mă scol, și de departe îmi 
pătrunzi gândul. „(...) 

Psalmii 139: 23 „Cercetează-mă, Dumnezeule, și cunoaște-mi 
inima! încearcă-mă și cunoaște-mi gândurile! 

Psalmii 139: 24 Vezi dacă sunt pe o cale rea, și du-mă pe calea 
veșniciei îi”. 

„Sunt aici...” 

Ascultam de ceva vreme, într-o adunare, o cântare interpretată 
de grupul de tineri, al cărei refren spunea astfel: 

Sunt aici, stau la dispoziţia Ta, Sunt aici, dorind să fac doar voia 
Ta, Sunt aici, şi vreau chemarea să-ţi urmez lată-mă, sunt aici...! 

Cântam și eu cu ei când, deodată, m-am oprit şocat. Mi-am dat 


seama ce cântam... M-am uitat la tineri şi mi-aş fi dorit să se oprească 
şi ei. Dar nu au făcut-o... M-am întrebat atunci dacă chiar credem ceea 
ce cântăm... Când m-am ridicat să propovăduiesc Cuvântul Domnului, 
am Început cam așa: 

„Sunt aici”, au răsunat catacombele de glasurile creştinilor și, la 
scurt timp, arenele romane erau pline de sânge... 

„Sunt aici”, a spus-o David Brainerd, şi Dumnezeu i-a arătat 
triburile de indieni care se îndreaptă spre iad şi care au nevoie de un 
vestitor al Evangheliei... 

„Sunt aici”, a spus-o Hudson Taylor şi a plecat în China pentru o 
viață de sacrificiu... 

„Sunt aici”, a spus-o şi David Livingstone, pe genunchi, în coliba 
lui din Hala, la finalul misiunii din Africa... 

„Sunt aici”, a afirmat şi George Müller, și Dumnezeu i-a 
încredințat orfanii Angliei. 

„Sunt aici”, a strigat Jim Elliot plecând spre triburile Auca, și la 
scurtă vreme a fost răpus de săgețile celor pe care i-a iubit până la 
moarte... 

„Sunt aici”, spunea fostul meu învățător de Şcoală Duminicală... 
Și Dumnezeu i-a arătat milioanele de indieni care au nevoie de 
Evanghelie. 

„Sunt aici”, spunea o tânără, în urmă cu câteva luni, și Dumnezeu 
i-a dat un soţ fără mâini şi fără picioare. 

„Sunt aici”, spunea şi Ana-Maria din Ipotești, în 2007, iar 
Dumnezeu a luat-o Acasă la 18 ani. Mii de tineri i-au citit mărturia și au 
rămas mişcaţi de slujirea ei... 

Mai fredonezi aceste versuri...? Dacă te-ai oprit ca și mine, hai să 
reluăm cântarea, dar cu lacrimi... Pentru că ceea ce cântăm azi, s-ar 
putea să fie o realitate mâine. Sau... o auto-înșelare... 

Să fii gata...! Pentru că atunci când Dumnezeu va dori să te 
trimită, poate nu va fi duminică, poate nici nu va cânta corul de tineri, 
dar vei auzi un glas duios întrebând: „Mai ești aici?” 

Iar eu aș dori să răspund cu sinceritate: Da... 

Cum să-ți creşti copiii în pustie? 

Cu burduful pe umăr și cu Ismael de mână, Agar pleca cu lacrimi 
în ochi pentru a doua oară de la stăpânii ei. De data aceasta fără cale de 
întoarcere... Apucă drumul pustiei cu speranţa că undeva, într-o zi, va 
găsi nişte stăpâni mai buni... 


Curând, speranța ei începu să pălească, făcând loc dezamăgirii. 
Depăşită de situaţie, roaba lui Avraam nu a înțeles că pentru a-ţi crește 
copilul în pustie, e nevoie să-l arunci în braţele Domnului, nu sub un 
tufiş...! 

E adevărat, tufișul ține de umbră, dar... nu de sete. Cu speranța 
către un viitor mai bun, deseori facem și noi asta pentru copiii noştri. 
Luptăm o viață întreagă să-i ținem sub confortul tufișului, uitând că 
dacă nu sunt în braţele Domnului, umbra e degeaba... Uităm că e 
diferenţă între a „purta de grijă” și a „oferi totul pe tavă”... 

Şi de atâtea ori tufișurile astea ale pustiei, credem noi că sunt 
soluția unei trăiri de clasă, uitând însă că ele, nici pe departe, nu se 
compară cu brațele purtătoare de grijă ale Marelui Stăpân! 

În al doilea rând, Agar nu a înţeles că pentru a-ţi creşte copilul în 
pustie, e nevoie să-l ţii de mână, nu să stai la distanţă de el...! 

v.8 - „Scoală-te, ia copilul și ţine-l de mână; căci voi face din el un 
neam mare”. 

Întotdeauna după ce ai aruncat copilul sub tufiș, urmează 
„depărtarea, distanţarea de acesta” (v. 16 „și s-a dus de a șezut în faţa 
lui la o mică depărtare de el'). Sunt taţi care vin seara târziu de la 
muncă şi pleacă dimineaţa devreme, în felul acesta întâlnindu-se cu 
fiul sau fiica, cel mai probabil, în weekend. Auzisem de părinţi care îi 
lăsau copilului bilete de genul: „Mâncarea e în frigider. Ne vedem 
deseară” (şi asta dacă îl mai găseau treaz...) 

Când copilul îți vine acasă când vrea el, când iese din casă fără 
să-ți spună unde pleacă, să nu uiţi: tu nu-l mai ţii demult de mână... 
Când colegul de clasă îi este mai bun prieten ca tata sau mama, tu, ca 
părinte, ești deja undeva în spate... Spunea o fetiță: „Tați, cât câștigi la 
lucru că lucrezi așa de mult, și de mine nu ai timp deloc? „10 $, draga 
mea, pe oră!” răspunse tatăl. „Taţi, dacă îţi dau 10 $, ai timp şi pentru 
mine o oră: 

Tată şi mamă, copiii au nevoie ca tu să-i ţii de mână... să se știe 
în siguranță lângă tine, să adoarmă în braţele tale, povestindu-le astfel 
despre Iosif, Timotei și Estera, şi nu calculatorul despre Tom şi Jerry 
sau despre alții... să mai audă cântându-se: „Am o inimă micuță” şi 
acasă, nu doar la Școala Duminicală, să doarmă cu Biblia povestită 
copiilor în mână, și nu cu telecomanda de la TV... 

În al treilea rând, pentru a-ţi crește copiii în pustia acestei lumi, 
trebuie să înţelegi că Dumnezeu îți arată izvorul, dar nu îți umple 


burduful cu apă...! 

V. 19 - „Și Dumnezeu i-a deschis ochii și ea a văzut un izvor de 
apă; s-a dus de a umplut burduful cu apă și a dat copilului să bea”. 

Cred că nu există mai mare tragedie decât să mori de sete lângă 
un izvor cu apă... Cu ochii noştri orientaţi spre cele materiale, e atât de 
greu să mai vedem izvoarele de har lângă noi din care e necesar să ne 
adăpăm copiii... 

Noi avem în apropierea noastră atâtea izvoare binecuvântate, 
dar de multe ori ne e greu să ne umplem burdufurile cu experienţe ale 
credinței din care să bea şi copiii noștri. De atâtea ori Dumnezeu își 
face partea în familiile noastre, dar noi, oare, ne-o facem...? 

Trăim în pustie azi. Diavolul e mulțumit dacă-ţi lași copilul la 
umbra lucrurilor materiale şi dacă tu stai la distanţă, fără să-i dai apă. 
E mulţumit dacă folosești mereu zicala: „Măcar să aibă el, dacă eu n-am 
avut... E mulțumit chiar dacă sunt izvoare lângă tine, dar tu și copiii 
tăi nu beau din ele... 

Însă, dacă dorim ca arșița pustiei să nu ne doboare familiile, 
haideţi să ne mai ridicăm încă o dată, să micșorăm distanţa dintre noi și 
copiii noștri, luând mânuţa lor plăpândă într-a noastră și să mai 
umplem burdufurile cu lacrimi din izvorul altarelor familiale, iar copiii 
să vadă în noi, părinţii, că ne luptăm să-i ţinem în viaţă pentru Christos! 

Să spunem (şi să facem) ca poetul: 

Doamne, mai mult decât apă și pâine, mă rog și eu pentru casa 
mea de azi și de mâine. 

Pentru a-i mei care sunt, pentru a-i mei care vor veni pentru că 
știu că nu departe, într-o zi. 

Mă vei întreba: 

„Unde-ţi este casa pe care ţi-am încredinţat-o?" 

Iar eu vreau să-ţi răspund: 

„Doamne, iat-o! 

Și Tu să-i treci pe toți la dreapta Ta. 

Benone Burtescu - „Toată casa mea...” 

Paradoxul creștinismului actual 

Paradoxul creștinismului actual este că vrea biruinţe mari cu 
investiții minime! Am vrea cu cinci minute de rugăciune să vedem 
minuni... Cu un capitol de citit din Biblie pe săptămână, am dori să ne 
împotrivim ispitelor întâlnite în fiecare zi... Cu un program de adunare 
pe săptămână, ne automulțumim că raiul ne așteaptă... 


Paradoxul creștinismului actual e că investește mult în cele de jos, 
și totuși crede ca mari comori îl vor aștepta dincolo! 

Am vrea confort aici și bucurie dincolo... Am vrea să ne știe cât 
mai puţini că suntem pocăiţi, dar totuși să ne cunoască Dumnezeu... 
Am vrea ca leul de la colectă să aducă mai mult rod decât acei euro 
puşi la bancă. 

Paradoxul creștinismului actual e că se luptă mereu în a împăca 
firea cu Duhul! 

„Cum o mai duci, frate?”, „Slavă Domnului, cu Domnul e bine!”, 
spun creştinii de azi când intră în adunări, dar se salută cu ce-au când 
se grăbesc spre ieşire. Ne lăudăm îmbrăcămintea, casa şi mașina unii 
altora, dar nu întrebăm de părtășia cu Dumnezeu de săptămâna 
trecută. Nu ne uităm duminică dimineaţa când e 9 fără 5 minute, ca să 
nu întârziem, dar știm unde e pus ceasul pe perete când e 12 fără 5, şi 
predicatorul nu dă semne de oboseală... 

Paradoxul creștinismului actual e că promite mult și costă puţin! 

Se predică despre harul Domnului, despre iubirea şi dragostea 
Lui, şi foarte rar despre ,... să-și ia crucea în fiecare zi și să mă urmeze”. 
Se vorbeşte despre o mântuire garantată pe viaţă, și rareori despre ,... 
duceți până la capăt mântuirea voastră, cu frică și cutremur”. Grupul de 
tineri cântă despre „ochii-mi plâng neîncetat”, dar lacrimile lipsesc... 
Pentru că nu ai cum să plângi duminica la închinare, dacă nu ai trăit cu 
Dumnezeu de luni până sâmbătă... 

Dragi cititori, e timpul să trăim o realitate, nu un paradox! O 
umblare cu Dumnezeu, nu o experiență de un program! O viaţă pe 
genunchi zilnică ca să putem sta în picioare în ziua încercării... Un 
cântec dintr-o inimă curată, nu doar de pe buze... 

Vrei să culegi roadă multă? începe să investești: lacrimi, 
sacrificiu, mijlociri, post, veghere... Și vei sfârși cu cântări de veselie! (Ps. 
126). 

„Oh, Doamne, chiar vrem biruinţe mari! Dar ajută-ne să investim 
pe măsură...” 

Nevoia de „Ane” şi „Samueli”. 

Trăim vremuri în care vrem Samueli, ca răspuns la rugăciune, 
dar ne rugăm puțin şi fără lacrimi... Nu mai luăm hotărâri înaintea 
Domnului, pentru că hotărârile adevărate costă... Nu ne mai vărsăm 
sufletul înaintea Lui, ca nu cumva Eli din adunare să ne judece greșit... 
Nu prea mai avem feţe schimbate când ne ridicăm de pe genunchi, 


pentru că am stat acolo poate de formă, uneori... 

Avem prea puţine Ane în adunări. Și pe cele pe care le avem le 
judecăm că prea zic „Amin” sau „Aleluia”... Că prea plâng la rugăciune și 
că prea se roagă cu foc... Că prea îşi doresc Samueli pe care să îi 
închine Domnului. Uităm ca Penina nu a adus niciun Samuel la Templu, 
ci doar Ana! 

Şi Samuelii se răresc pe zi ce trece. Le dăm copiilor telefoane de 
mici, laptopuri când sunt deja la ciclul primar, dar nu le mai cumpărăm 
„Biblia povestită copiilor”. Sau dacă le-o cumpărăm, uităm să le-o citim 
zilnic. Uneori nu îi ducem la Templu, de frică, ca nu cumva un Eli să se 
lege de ei. Le facem rost de haine, dar nu de biserică, ca Ana, ci ca să fie 
mai prezentabili la grădiniţă și la şcoală. 

Samuelii de azi când recită o poezie în față provoacă râsete 
coriștilor, dacă se încurcă la vreun vers. Samuelii de azi, învăţaţi de Ana 
să cânte o cântare în față, sunt trataţi cu ironie, dacă falsează. Samuelii 
de azi, dacă ştiu prea multe versete la grupa de copii, sunt priviți ciudat 
de către cei care ştiu bine personajele din desene animate... 

Mi-e dor de Samueli, de copii care să mai audă vocea lui 
Dumnezeu de mici, iar atunci, cu siguranţă, aceștia vor fi mijlocitorii de 
mâine. Nu se vor pricepe poate să fie stilați, să impresioneze la vreun 
solo, dar se vor pricepe să aducă jertfe, aşa cum cere Biblia, cu 
smerenie și ascultare. Vor merge în Chiriat-learim la cei cu inima 
împărțită şi fără lacrimi în ochi pentru a le zice că au mers 20 de ani 
degeaba la biserică, că pot avea chivotul în Templu şi să ajungă în iad, 
dacă nu se pocăiesc. 

E nevoie de Samueli care să ducă poporul la Mipta pentru a mai 
pune pietre de aducere aminte (nu când e gata vila sau când e 
cumpărată o mașină nouă, ci când se văd roadele unei umblări cu 
Dumnezeu). 

Dacă aveţi Ane în adunare, prețuiţi-le! Dacă le vedeți zăbovind 
în rugăciune, când alţii stau cu ochii deschişi, nu le judecați. Nu! Pentru 
că vor intra într-o zi cu un Samuel în braţe, din care nu își vor dori să 
facă un avocat sau doctor, în primul rând, ci un copil de Dumnezeu! 

Şi mare va fi ziua când Samuel va veni în fugă la vreun Eli şi îi va 
spune de o voce pe care a auzit-o. Apoi, undeva în noapte, o ruga 
sinceră va zgudui văzduhul: „Vorbește, Doamne, că robul Tău 
ascultă...!” 

ȘI VOCEA aceea, fiți siguri, va vorbi! 


„Trăind pe pământ mai aproape de cer... 

În dragostea dintâi în dragostea dintâi rugăciunea nu e 
cronometrată şi nici privită ca o normă ce trebuie făcută în fiecare zi... 

În dragostea dintâi cânţi tu mai mult ca Winamp-ul şi o faci din 
toată inima, având în spate o viață de neprihănire, ca să-ți stea bine 
cântarea... 

În dragostea dintâi nu faci contabilitate la ce şi cât ai lucrat 
pentru Domnul, pentru că oricât ai face nu ajungi la preţul plătit de 
Mirele tău pe Calvar... 

În dragostea dintâi nu-L trimiţi pe Domnul în vizite la spitale, la 
orfelinate şi la azile, ci mergi tu... 

În dragostea dintâi întâlnirea cu Domnul de la adunare nu e o 
plictiseală, ci o bucurie. Şi o bucurie care nu se termină la 12 fix 
duminica dimineaţa, ci continuă toată săptămâna... 

În dragostea dintâi te bucuri mai mult de o seară de rugăciune, 
decât de un telefon mobil sau de un laptop nou... 

În dragostea dintâi nu te bucuri când adunarea e în renovare, 
motivându-te că „avem şi noi concediu”. Nu, dragostea nu își ia vacanță 
de la a-L adora pe Dumnezeu! fiecare zi! 

În dragostea dintâi nu pui preţ pe ceea ce ai, ci pe ceea ce eşti, 
întrucât „dragostea este îndelung răbdătoare, este plină de bunătate; 
dragostea nu pizm mete; dragostea nu se laudă, nu se umflă Je mândrie, 
nu se poartă necuviincios, nu caută folosul său, n „se mânie, nu se 
gândește la rău, nu se bucură de nelegiuiri, ci se bucură de adevăr, 
acoperă totul, crede totul, nădăjduiește totul, suferă totul (1 Corinteni 
13: 4-7) 

În dragostea dintâi nu te aprinzi repede la ceartă, nu te bucuri 
de necazul celui de lângă tine fi nu te ocupi cu vești rele, ci cu 
adevărul... 

În dragostea dintâi poţi privi pe oricare din adunare în ochi, şi cu 
o inimă c-irată să-i dorești mai multă binecuvântare decât ai tu... 

Mai ești în dragostea dintâi, sau ai părăsit-o...? 

Când nu mai eşti în fa, orice ai face să o înlocuiești, va suna a gol. 
Și tare a gol suni când spui „Pace! către un frate, după ce te-ai certat cu 
soţia... Sau când vorbeşti mult şi n-ai nimic de spus. Sau când întinzi 
mâna la colectă cu pumnul strâns şi pui doar 1 leu. 

Sau când... 

În dragostea dintâi vrea Mirele să ne găsească când vine după 


noi să ne ducă la Nunta din cer...! 

Dacă ai părăsit-o, pornește de azi în cea mai prețioasă căutare, și 
după ce o vei găsi, nu o mai da pe nimic trecător... Pentru că e veșnică...! 

Lucruri bune, dar fără valoare... 

E superb albumul tău de poze, dar e fără valoare dacă nu ai și 
poza de la botez în el... 

E impresionantă biblioteca ta de cărți, dar e fără valoare dacă nu 
ai Biblia în ea... 

E frumos covorul din dormitor, dar e fără valoare dacă nu a 
suportat greutatea genunchilor tăi, în fiecare zi... 

E de admirat munca ce o depui zilnic, dar e fără valoare dacă nu 
muncești pentru El nimic... E un har măreț dacă ai un venit lunar, dar 
nu uita că banii tăi nu au nicio valoare dacă nu ai hrănit niciun orfan cu 
ei... 

E de apreciat cât ai câștigat până acum, ca urmare a muncii tale, 
dar ce folos, dacă nu ai „câştigat' şi veșnicia... 

E de mirare cât de multe haine ai, dar totul e fără valoare dacă 
nu ai îmbrăcat măcar un sărac cu ele... 

Probabil ai mâncat multe specialități de mâncare, dar ce folos 
dacă nu ai mâncat din Pâinea Vieţii... 

Nu are nicio valoare faptul că te-ai întâlnit cu oameni mari, dacă 
nu L-ai întâlnit pe lisus Cristos... Sunt fără valoare toate excursiile în 
care ai fost, dacă nu ai trecut pe la Cruce... 

Sunt fără valoare toate diplomele tale dacă nu vei trece marele 
examen: răpirea credincioșilor la cer... Sunt fără valoare toate nunțile 
la care ai participat, dacă nu vei participa la Nunta din Cer... 

Sunt fără valoare toate peisajele pe care le-ai văzut sau pe care 
le vei vedea, dacă nu vei vedea Marea de Cristal și Cetatea Sfântă... 
(Apocalipsa 21: 10)! 

Nu aştepta 

Nu aștepta Crăciunul ca să vizitezi un azil de bătrâni sau un 
orfelinat. Gustul portocalelor e mai dulce când nu sunt doar sărbători 
şi tradiţii, ci vizite neașteptate. Și lacrimi pe feţele celor surprinși de 
aceste vizite... 

Nu aștepta să fii milionar ca să ajuţi pe săracii de lângă tine. lisus 
nu se uită la cât dai, ci la cât îți rămâne după ce dai! Bogaţii au dat mult 
pentru că aveau acasă mai mult. Văduva a dat tot şi nu a rămas cu 
nimic aici jos. Și asta a contat... 


Nu aștepta necazul ca să te pleci pe genunchi. Nici perfuzii ca să 
ridici mâinile spre cer. Umblarea cu lisus și când îți merge bine e o 
raritate... Că la rău, și ateul strigă spre cer. 

Nu aștepta cerul trăind pentru pământ. Bogatul din pildă a 
sperat la rai uitându-se toată viața la costumul și pantofii lui, 
nebăgându-l în seamă pe Lazăr. Lazăr n-a avut pentru ce să trăiască 
aici jos, prin urmare i-a rămas doar cerul. Și când îți rămâne doar cerul, 
n-ai cum să nu ajungi acolo... 

Nu aștepta răpirea cu gândul la casa gata. Și la o maşină mai 
bună. Sau cu gândul la pensie. Trăieşte în fiecare zi ca și cum răpirea ar 
putea fi „Azi”! 

Nu aștepta să mori... Pocăiţii nu mor decât o singură dată: față 
de păcat. Şi apoi trăiesc cu Cel care a trăit pentru ei o viaţă întreagă... 

Nu aștepta ultima zi din viaţă ca să faci o schimbare radicală... 
Ultima zi poate fi azi... începe acum! 

Nu aștepta! 

Am un vis... 

Am un vis... că într-o zi adunările vor fi pline şi joia și marțea, nu 
doar duminica seara. 

Am un vis... că cerşetorii nu vor mai cere bani prin intersecţii, ci 
milă de la Tata în adunare. 

Am un vis... că tinerii de la balcon nu vor mai avea semnal cu 
Orange, ci cu cerul... 

Am un vis... că vom spune ca Petru: „Argint şi aur n-am, dar ce 
am îți dau”, şi nu „Argint şi aur am, altceva nu...” 

Am un vis... că fetele noastre își vor petrece timpul liber ajutând 
văduvele bisericii, iar tinerii vor „face sală” crăpând lemnele unei 
surori în vârstă. 

Am un vis... că va fi mai mare înghesuială la adunare la 9 fără 5, 
decât la ieșire, la 12 și 5 minute. 

Am un vis... că predicatorii nu se vor mai înghesui la amvoanele 
orașelor mari din ţară, ci în adunările mici din Oltenia. 

Am un vis... că L vom iubi pe lisus mai mult, și nu „buzunarul” 
Lui. 

Am un vis... că versul „și-o piatra căpătâi de aș avea, tot fericit aș 
fi” va fi realitate într-o zi, şi nu coşmar. Acum avem perne în loc de 
pietre, şi, totuşi, nu suntem fericiți. 

Am un vis... că vom sta mai mult pe genunchi în adunări şi mai 


puţin pe bancă sau în picioare. 

Am un vis... că nu se va mai cânta „laudă și închinare”, ci 
„închinare și... laudă”. 

Am un vis... că teama de Dumnezeu va aprinde în noi o umblare 
sinceră cu Creatorul nostru. 

Am un vis... că pentru a intra în cercul de prieteni al tinerilor din 
adunare va trebui să fii un om al rugăciunii, şi nu un „fan' al sportului 
sau al filmelor. 

Am un vis... că un băiat pentru a cuceri o fată nu va trebui să-i 
arate iPhone-ul nou, ci Biblia uzată (a lui, nu a bunicului său), şi 
atunci... să vezi „casă pe piatră”. 

Am un vis... și mă rog ca el să devină realitate! 

„Succes în slujire!” 

Cineva mi-a urat recent, cu sinceritate, „Succes în slujire!” Am 
spus în grabă „mulțumesc'”, dar apoi am meditat mai adânc la 
„succesul” din viaţa lui lisus şi am descoperit următoarele: 

Succes în viață e atunci când deși ușa hanului ţi se închide în 
față şi rămâi cu o iesle, să poţi să ierți omenirii o astfel de primire... 

Succes în viață e atunci când părinții te „pierd”, dar nu la Mall 
sau la picnic, ci în Templu, şi ţie ți se pare normal să fii acolo... 

Succes în viață e atunci când în loc să-ţi alegi ca tovarăși de 
drum pe cei mai renumiţi doctori, avocaţi, juriști etc, îţi alegi prieteni 
nişte pescari, oameni simpli... 

Succes în viață e atunci când orbii care se întâlnesc cu tine îşi 
capătă vederea, surzii aud, și copiii aleargă în braţele tale... 

Succes în viață e atunci când alţii merg la somn, iar tu mergi pe 
munte să te rogi, ca a doua zi să ai putere în tot ceea ce faci... 

Succes în viață e atunci când poți să plângi cu cei ce plâng, când 
ceea ce binecuvântezi tu satură pe mulți, iar cei din jur alergă chiar și 
după fărâmituri ale Cuvântului ce curge prin tine şi le poate elibera 
copilul. 

Succes în viață e atunci când speli praful de pe picioarele 
ucenicilor tăi, şi zăboveşti asupra celui mai prăfuit dintre ei, ca să-i mai 
dai o şansă înainte să te vândă. 

Succes în viață e când poți să te rogi în Ghetsimani, chiar dacă 
cei mai buni prieteni ai tăi dorm lângă tine fără nicio grijă. 

Succes în viață e să-l priveşti pe Petru în ochi după ce te-a 
trădat, iar el, mişcat de privirea ta de copil al lui Dumnezeu, să-și 


plângă vina cu amar... 

Succes în viață e să-ți poţi binecuvânta duşmanii, când din tine 
curge sânge... 

Succes în viață e să mori fără păcat, şi moartea să nu te poată 
ține în mormânt... 

Succes în viață e să pleci într-o zi la cer, chiar dacă n-ai trăit 80 
de ani, şi alții să privească în sus cu dor după tine... 

Vă doresc un... astfel de succes...! 

Fugiți...! 

Fugiţi de pocăinţa ieftină! 

Fugiţi de pocăința care promite o viaţă fără necazuri, fără dureri 
şi fără cruce! 

Fugiţi de pocăinţa care nu aduce lacrimi pe obraji, ci râsete, 
glume și bancuri. Fugiţi! 

Fugiţi de pocăinţa fără post, fără înfrânare și fără cumpătare! 
Fugiţi! 

Fugiţi de pocăinţa care nu lasă urme pe genunchi şi care te lăsă 
să stai comod pe scaun și să te simţi bine la predică! 

Fugiţi de pocăința care are o ținută în adunare și o altă ținută pe 
stradă, care vrea între sfinţi să fie ca sfinţii şi în lume, ca lumea! Fugiţi! 

Fugiţi de pocăinţa tară smerenie și fără renunțare, care mereu 
cere pentru sine şi care mereu arată ce are omul nu ce este omul! 
Fugiţi! 

Fugiţi de pocăința care are un limbaj voalat în curtea adunării şi 
un limbaj indecent la școala! Fugiţi! 

Fugiţi de pocăinţa fără odăiță, fără părtăşie, fără dragostea de 
frați! Fugiţi! 

Fugiţi de pocăința care cere minimul, când ştiţi bine ce pocăință 
a trăit lisus: o pocăință în care a dat totul! 

Fugiţi de pocăinţa care pune mereu preț pe exterior, pe 
aprecieri, pe aplauze și pe laude! Fugiţi! 

Fugiţi de pocăinţa în care conștiința nu vă mustră când păcătuiți, 
iar Cuvântul din predică nu vă mişcă când îl ascultați! Fugiţi! 

Fugiţi de pocăința care pătează ochiul și apoi mintea şi în timp 
trupul! Fugiţi! 

Fugiţi de pocăinţa care dă un leu la colecta și apoi zâmbește 
fericită ca şi cum ar fi făcut cel mai mare favor lui lisus! Fugiţi! 

Fugiţi de pocăinţa care vă cere doar un program de duminică 


seara la adunare iar în rest va lasă să trăiţi cum doriţi, fugiţi! 

Fugiţi, pentru că aia nu e pocăință, ci o religie, iar religia nu te 
duce în rai! 

Fugiţi... 

„„spre pocăinţa adevărată! 

Binecuvântări pentru zilele care ne-au mai rămas... 

Vă doresc binecuvântarea simplităţii! într-o lume a luxului, a 
necumpătării, să fiți oameni simpli, mulțumiți cu puţin aici jos, dar nu 
cu puțin dincolo! 

Vă doresc binecuvântarea căii înguste! Nu are asfalt de calitate 
superioară ca şi autostrada spre iad, mai coboară prin văi și urcă iar pe 
munți, dar are nişte urme pe care putem păși sigur, că sunt lăsate de 
Mântuitorul nostru... 

Vă doresc binecuvântarea ochilor înlăcrimaţi! într-o lume a 
râsului, voi să plângeţi de dor după Mirele care a promis că se va ocupa 
să şteargă fiecare lacrimă. Doar dorul după El ne mai poate ţine încă un 
an în luptă... 

Vă doresc binecuvântarea biruinței asupra păcatului! Dacă anul 
trecut ai pierdut vreo luptă, anul acesta poți să dovedești că n-ai 
pierdut războiul. Doar cei ce biruiesc păcatul își pot șterge sudoarea cu 
bucurie. 

Vă doresc binecuvântarea familiei întregite! Dacă aveţi pe 
cineva plecat de acasă, staţi pe genunchi, dar şi la poartă, și priviți cu 
speranţă în zare. Când va cheltui tot, se va întoarce... și atunci nu va fi o 
sărbătoare mai mare ca aceea când veți sta cu toți la masă și veţi 
înțelege că „cei ce seamănă cu lacrimi, vor secera cu cântări de 
bucurie...” 

Vă doresc binecuvântarea părtăşiei frățești! în zilele care au mai 
rămas să nu mai lăsaţi loc liber lângă cel de lângă voi din adunare. Că 
aici pe pământ nu avem pe nimeni mai drag decât fraţii noştri, cu care 
azi plângem, dar mâine vom cânta în corul din cer. Și repetițiile încep 
de aici. 

Vă doresc binecuvântarea iubirii care nu mai face calcule. Pe 
viitor să nu mai contabilizam ce facem pentru lisus pentru că nici El nu 
ne-a dat iubirea cu gramul. Dragostea dintâi e dragostea care nu 
foloseşte pixul și hârtia, ci e cu mâinile pe plug şi cu picioarele în 
alergare pentru Evanghelie. 

Cam atât vă doresc. Dacă le aveţi acestea, veți vedea că nimic nu 


vă lipseşte... 
La revedere, fraţi scumpi, în cer! 


